open-index/open-wikipedia-markdown huggingface dataset:
ଭେଲମାନାସେ ଆଲଫା

**ଭେଲମାନାସେ ଆଲଫା**, (ଇଂରାଜୀ ଭାଷାରେ  **Velmanase alfa**), ବିକ୍ରୟ ନାମ **ଲାମଜେଡେ,** ହେଉଛି ଆଲଫା-ମାନୋସିଡୋସିସ୍  ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ ।  ନିର୍ଦ୍ଦିଷ୍ଟ ଭାବରେ ଏହା ସାମାନ୍ୟରୁ ମଧ୍ୟମ ଧରଣର ଅଣ-କେନ୍ଦ୍ରୀୟ ସ୍ନାୟୁ ପ୍ରଣାଳୀର ଲକ୍ଷଣ ଥିବା ରୋଗରେ ବ୍ୟବହୃତ ହୁଏ । ଏଥିରେ ଆନାଫାଇଲାକ୍‌ସିସ ସ‌ହିତ ଆଲର୍ଜି ପ୍ରତିକ୍ରିୟା, ଜ୍ୱର, ମୁଣ୍ଡବିନ୍ଧା, ଗଣ୍ଠି ଯନ୍ତ୍ରଣା ଏବଂ ଓଜନ ବୃଦ୍ଧି ସହିତ ଅନ୍ତର୍ଭୁକ୍ତ ହୋଇପାରେ ।

## ଆଧାର
ଟେଲୋଟ୍ରିଷ୍ଟାଟ ଇଥାଇଲ

** ଟେଲୋଟ୍ରିଷ୍ଟାଟ ଇଥାଇଲ (ଇଂରାଜୀ ଭାଷାରେ  Telotristat ethyl),  ଜେରମେଲୋ** ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା  କାର୍ସିନଏଡ ସିଣ୍ଡ୍ରୋମ ହେତୁ ହେଉଥିବା ତରଳ ଝାଡ଼ାର ଚିକିତ୍ସା ପାଇଁ ବ୍ୟବହୃତ ହୁଏ । ଏହାକୁ ଦିନକୁ ତିନିଥର ପାଟିରେ ଦିଆଯାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ ହୋଇପାରେ । ଏହା ଟ୍ରିପ୍ଟୋଫାନ ହାଇଡ୍ରୋକ୍ସିଲେଜକୁ ଅବରୋଧ କରି କାର୍ଯ୍ୟ କରିଥାଏ, ଯାହାଦ୍ୱାରା ସେରୋଟୋନିନ୍ ଉତ୍ପାଦନ କମିଯାଏ । ଯୁକ୍ତରାଜ୍ୟରେ ଏହି ରାଶିର ମୂଲ୍ୟ ୧୧୦୦ ପାଉଣ୍ଡ ଅଟେ ।

## ଆଧାର
ବୀରେନ୍ଦ୍ର ଚନ୍ଦ୍ର ଦାସ

**ବୀରେନ୍ଦ୍ର ଚନ୍ଦ୍ର ଦାସ** (ଜନ୍ମ: ୧୭ ଜାନୁଆରୀ ୧୯୧୦) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ପେଶା 
ବୀରେନ୍ଦ୍ର ଚନ୍ଦ୍ର ଦାସଙ୍କ ଜନ୍ମ ୧୭ ଜାନୁଆରୀ ୧୯୧୦ରେ ଓଡ଼ିଶାର ନ୍ୟାୟିକ ବ୍ୟବସ୍ଥା ସହ ଜଡ଼ିତ ଥିବା ଏକ ପରିବାରରେ ହୋଇଥିଲା । ସେ ତାଙ୍କ ପ୍ରାରମ୍ଭିକ ଶିକ୍ଷା କଟକର ପ୍ୟାରୀମୋହନ ଏକାଡେମୀରେ ଆରମ୍ଭ କରିବା ପରେ ଉଚ୍ଚ ଶିକ୍ଷା ରେଭେନ୍ସା ମହାବିଦ୍ୟାଳୟ, କଟକରେ ଲାଭ କରିଥିଲେ । ପାଟନାସ୍ଥିତ ପାଟନା ମହାବିଦ୍ୟାଳୟରେ ସେ କଳା ବିଷୟରେ ସ୍ନାତକ (ସମ୍ମାନ) ଡିଗ୍ରୀ ହାସଲ କରିଥିଲେ । ଶ୍ରୀ ଦାସ ଇନ୍ସ ଅଫ୍ କୋର୍ଟ, ଲା ଟେମ୍ପଲ(Inns of Court, Law Temple)ରେ ଆଇନ ଶିକ୍ଷା ଗ୍ରହଣ କରି ବାରିଷ୍ଟର ଭାବରେ ସ୍ବୀକୃତି ହାସଲ କରିଥିଲେ । ଲଣ୍ଡନରେ ଥିବା ସମୟରେ, ଶ୍ରୀ ଦାସ ୟୁନିଭର୍ସିଟି କଲେଜ୍, ଲଣ୍ଡନରୁ କଳରେ ସ୍ନାତକ (ସମ୍ମାନ) ଡିଗ୍ରୀ ମଧ୍ୟ ହାସଲ କରିଥିଲେ ।

ଫେବୃଆରୀ ୧୯୩୫ରେ ପାଟନା ଉଚ୍ଚନ୍ୟାୟାଳୟରେ ଏକ ଐନଜୀବୀ ଭାବରେ ଯୋଗ ଦେବା ପରେ, ଶ୍ରୀ ଦାସ ୧୯୪୯ ମସିହାରେ ସୁପରିୟର ନ୍ୟାୟୀକ ସେବାରେ ନିଯୁକ୍ତ ହୋଇଥିଲେ । ଏହି ସମୟରେ ସେ ଏକ ଜିଲ୍ଲା ଜଜ୍, ଆଇନ ବିଭାଗର ଲିଗାଲ୍ ରିମେମ୍ବ୍ରାନ୍ସର୍, ଉପ ସଚିବ, ଓ ଆଇନ ବିଭାଗର ସଚିବ ଭାବରେ କାର୍ଯ୍ୟ ନିର୍ବାହ କରିଥିଲେ ।

ଶ୍ରୀ ଦାସ ୩୧.୮.୧୯୭୦ରୁ ୨.୮.୧୯୭୨ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବରେ ଦାୟୀତ୍ୱ ସଂପାଦନ କରିଥିଲେ ।

## ଆଧାର 
ଶ୍ରେଣୀ:୧୯୧୦ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ବାଳକୃଷ୍ଣ ବେହେରା

**ବାଳକୃଷ୍ଣ ବେହେରା** (ଜନ୍ମ: ୫-୯-୧୯୨୫) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
ବାଳକୃଷ୍ଣ ବେହେରାଙ୍କ ଜନ୍ମ ୫ ସେପ୍ଟେମ୍ବର ୧୯୨୫ରେ ବଲାଙ୍ଗୀରରେ ହୋଇଥିଲା । ସେ ୧୯୫୦ ମସିହାରେ ଆଡଭୋକେଟ୍ ଭାବେ ନାମ ଲେଖାଇ ଆଇନ ପେଶା ଆରମ୍ଭ କରିଥିଲେ । ୧୪-୨-୧୯୬୬ରେ ଓଡ଼ିଶା ସୁପିରିୟର ନ୍ୟାୟିକ ସେବାରେ ଅତିରିକ୍ତ ଜିଲ୍ଲା ଓ ଦୌରା ଜଜ ଭାବେ ନିୟୁକ୍ତ ହୋଇଥିଲେ ଏବଂ ୨୫-୭-୧୯୬୬ରେ ଜିଲ୍ଲା ଓ ଦୌରା ବିଚାରପତି ଭାବେ ନିଯୁକ୍ତ ହୋଇଥିଲେ । ୨୯-୧୧-୧୯୬୮ରୁ ୧-୨-୧୯୭୧ ପର୍ଯ୍ୟନ୍ତ ଭୁବନେଶ୍ୱରରେ ସ୍ୱତନ୍ତ୍ର ବିଚାରପତି ଭାବେ କାର୍ଯ୍ୟରତ ଥିଲେ ଏବଂ ୧-୨-୧୯୭୧ରୁ ୧୫-୧-୧୯୭୪ ପର୍ଯ୍ୟନ୍ତ ଓଡ଼ିଶା ସରକାରଙ୍କ ଆଇନ ବିଭାଗର ସଚିବ ଭାବେ କାର୍ଯ୍ୟରତ ଥିଲେ । ପୁଣି ୧୭-୪-୧୯୭୪ରୁ ୨୯-୬-୧୯୭୭ ପର୍ଯ୍ୟନ୍ତ ଜିଲ୍ଲା ଓ ଦୌରା ବିଚାରପତି ଭାବେ କାମ କଲେ । ତତ୍ପରେ ୬-୭-୧୯୭୭ରୁ ୩-୪-୧୯୭୮ ପର୍ଯ୍ୟନ୍ତ ଶ୍ରମ ନ୍ୟାୟାଧୀକରଣର ଅଧ୍ୟକ୍ଷ ଭାବେ କାର୍ଯ୍ୟ ନିର୍ବାହ କରିଥିଲେ । ୫-୪-୧୯୭୮ରୁ ଆରମ୍ଭ କରି ଓଡ଼ିଶା ଉଚ୍ଚ ନ୍ୟାୟାଳୟର ରେଜିଷ୍ଟ୍ରାର୍ ଭାବେ କାର୍ଯ୍ୟରତ ଥିଲେ ।

ସେ ୧୮-୯-୧୯୮୧ରେ ଓଡ଼ିଶା ଉଚ୍ଚ ନ୍ୟାୟାଳୟର ସ୍ଥାୟୀ ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ । ୧୮-୯-୧୯୮୧ରୁ ୫-୯-୧୯୮୭ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ। ଓଡ଼ିଶା ଉଚ୍ଚ ନ୍ୟାୟାଳୟରେ ବିଚାରପତି ହେବାରେ ପଶ୍ଚିମ ଓଡ଼ିଶାର ସେ ଥିଲେ ପ୍ରଥମ ବ୍ୟକ୍ତି । ୧୯୯୨ ମସିହାରେ ଘଟିତ କଟକ ମଦମୃତ୍ୟୁ ଘଟଣାରେ ତଦନ୍ତ ନିମନ୍ତେ ଜଣିକିଆ କମିଶନ ଭାବେ ୧୯୯୩ ମସିହାରେ ସେ ନିଯୁକ୍ତ ହୋଇଥିଲେ ।

୧୦ ଫେବୃଆରୀ ୨୦୧୭ରେ ୯୧ ବର୍ଷ ବୟସରେ ସେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:୧୯୨୫ ଜନ୍ମ
ସିପ୍ରୋଫ୍ଲୋକ୍ସାସିନ/ଡେକ୍ସାମେଥାଜୋନ

**ସିପ୍ରୋଫ୍ଲୋକ୍ସାସିନ/ଡେକ୍ସାମେଥାଜୋନ**, ଅନ୍ୟମାନଙ୍କ ମଧ୍ୟରେ **ସିପ୍ରୋଡେକ୍ସ** ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ମିଶ୍ରଣ ଯାହା ଟିମ୍ପାନୋଷ୍ଟୋମି ଟ୍ୟୁବରେ ଥିବା ମଧ୍ୟକର୍ଣ୍ଣ ପ୍ରଦାହ ମଧ୍ୟ କର୍ଣ୍ଣ ପ୍ରଦାହ କିମ୍ବା ବ‌ହିଃ କର୍ଣ୍ଣ ପ୍ରଦାହ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଯେଉଁମାନେ ଅତି କମରେ ୬ ମାସ ପୁରୁଣା ରୋଗୀ, ସେମାନଙ୍କ ପାଇଁ ଏହା ବ୍ୟବହୃତ ହୋଇପାରେ । ୨୦୨୩ ସୁଦ୍ଧା ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୬୩ ଡଲାର ଥିଲା ।

## ଆଧାର
ଫ୍ଲୋଟୁଫୋଲାଷ୍ଟାଟ ଏଫ-୧୮

**ଫ୍ଲୋଟୁଫୋଲାଷ୍ଟାଟ ଏଫ-୧୮ (ଇଂରାଜୀ ଭାଷାରେ  Flotufolastat F-18 ), ପୋସ୍ଲୁମା** ବ୍ରାଣ୍ଡ ଏହାର ଏକ ବେପାର ନାମ, ହେଉଛି ଏକ ରେଡିଓଆକ୍ଟିଭ୍ ଡାଇଗ୍ନୋଷ୍ଟିକ୍ ଏଜେଣ୍ଟ ଯାହା ପ୍ରୋଷ୍ଟେଟ କର୍କଟ ରୋଗର ପୋଜିଟ୍ରନ୍ ଏମିସନ ଟୋମୋଗ୍ରାଫି (PET) ଇମେଜିଙ୍ଗରେ ବ୍ୟବହୃତ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଉଚ୍ଚ ରକ୍ତଚାପ ଏବଂ ଇଞ୍ଜେକସନ ସ୍ଥାନରେ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ବିକିରଣର ସଂସ୍ପର୍ଶ ହୋଇପାରେ । ଏହାର ସକ୍ରିୟ ଉପାଦାନ ହେଉଛି ଫ୍ଲୋଟୁଫୋଲାଷ୍ଟାଟ ଏଫ-୧୮ ଗାଲିୟମ ।

୨୦୨୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଫ୍ଲୋଟୁଫୋଲାଷ୍ଟାଟ ଏଫ-୧୮କୁ ଅନୁମୋଦନ କରାଯାଇଥିଲା ।

## ଆଧାର
ରାଧା ଚରଣ ପଟନାୟକ

**ରାଧା ଚରଣ ପଟନାୟକ** (ଜନ୍ମ: ୨୮ ଜୁଲାଇ ୧୯୩୫) ଓଡ଼ିଶା ଉଚ୍ଚ ନ୍ୟାୟାଲୟ ତଥା ଭାରତୀୟ ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି  । 

ରାଧା ଚରଣ ପଟନାୟକଙ୍କ ଜନ୍ମ ୨୮ ଜୁଲାଇ ୧୯୩୫ରେ ହୋଇଥିଲା । ଆଇନରେ ସ୍ନାତକ ଡିଗ୍ରୀ ହାସଲ କରିବା ପରେ ସେ ନଭେମ୍ବର ୧୯୫୮ରେ ଓଡ଼ିଶାରେ ଏକ ଆଇନଜୀବୀ ଭାବରେ ନାମଭୁକ୍ତ ହେଲେ । ଓକିଲାତି କାର୍ଯ୍ୟ ଅବଧିରେ ସେ ଅନେକ ସାମ୍ବିଧାନିକ, ଦେୱାନୀ, ଫୌଜଦାରୀ ଏବଂ ରେଭେନ୍ୟୁ ମାମଲାରେ ଆଇନ ଅଭ୍ୟାସ କରିଥିଲେ ।  ଜାନୁଆରୀ  ୧୯୭୧ରୁ ଜୁଲାଇ ୧୯୭୪ ପର୍ଯ୍ୟନ୍ତ ସେ ଓଡ଼ିଶା ସରକାରଙ୍କ ଅତିରିକ୍ତ ସରକାରୀ ଅଧିବକ୍ତା ଭାବେ କାର୍ଯ୍ୟ କଲେ । ୧୮ ସେପ୍ଟେମ୍ବର ୧୯୮୧ରେ ଓଡ଼ିଶା ଉଚ୍ଚ ନ୍ୟାୟାଳୟର ସ୍ଥାୟୀ ନ୍ୟାୟାଧୀଶ ଭାବେ ନିଯୁକ୍ତ ହେଲେ ।

ସେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବରେ ୧୮ ସେପ୍ଟେମ୍ବର ୧୯୮୧ରୁ ୨ ଡିସେମ୍ବର ୧୯୯୧ ପର୍ଯ୍ୟନ୍ତ କାର୍ଯ୍ୟ କରିଥିଲେ ଏବଂ ୩ ଡିସେମ୍ବର ୧୯୯୧ରେ ଭାରତୀୟ ସର୍ବୋଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ ପଦୋନ୍ନତି ଲାଭ କରିଥିଲେ ।
## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ଭାତୀୟ ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଏନ୍.କେ. ସୁକୁମାରନ ନାୟାର

**ଏନ୍.କେ. ସୁକୁମାରନ ନାୟାର** (୬ ଜୁନ ୧୯୪୨ – ୨୭ ଫେବୃଆରୀ ୨୦୨୧) ଜଣେ ଭାରତିୟ ପରିବେଶବିତ୍ ଓ ପମ୍ପା ସଂରକ୍ଷଣ ସମିତିର (ପିଏସ୍ଏସ୍) ସାଧାରଣ ସମ୍ପାଦକ ଥିଲେ । ସେ କେରଳର ପଥାନମଥିଟ୍ଟା ଜିଲ୍ଲାର ପୁଭାଥୁରଠାରେ ଜନ୍ମଗ୍ରହଣ କରିଥିଲେ । ୨୦୦୭ ମସିହାରେ ସେ ରାଜ୍ୟର ଶ୍ରେଷ୍ଠ ପରିବେଶ କର୍ମୀ ଭାବରେ ଜୟଜୀ ପିଟର ଫାଉଣ୍ଡେସନ ସ୍ୱର୍ଣ୍ଣ ପଦକ ଓ ପ୍ରଶଂସାପତ୍ର ପାଇଥିଲେ । ସେ ପମ୍ବା ନଦୀକୁ ବଞ୍ଚାଇବା ପାଇଁ କାର୍ଯ୍ୟରେ ନିୟୋଜିତ ହୋଇଥିଲେ । ୨୦୧୮ ଫେବୃଆରୀରେ, ତାଙ୍କୁ ପରିସ୍ଥିତି ମିତ୍ର ପୁରସ୍କାର ପ୍ରଦାନ କରାଯାଇଥିଲା ।

## ଆଧାର 
## ଅଧିକ ତଥ୍ୟ 
* 
* 
* 
* 
* 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଭାରତୀୟ ପରିବେଶବିତ
ପୂର୍ଣ୍ଣଚନ୍ଦ୍ର ମିଶ୍ର

**ପୂର୍ଣ୍ଣଚନ୍ଦ୍ର ମିଶ୍ର** (ଜନ୍ମ : ୨୪ ଡିସେମ୍ବର, ୧୯୩୨) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
ପୂର୍ଣ୍ଣଚନ୍ଦ୍ର ମିଶ୍ରଙ୍କ ଜନ୍ମ ୨୪ ଡିସେମ୍ବର, ୧୯୩୨ ମସିହାରେ ହୋଇଥିଲା । ୧୦ ଅକ୍ଟୋବର, ୧୯୫୫ରେ ସେ ଏକ ପ୍ଳୀଡର ଭାବେ ନିଯୁକ୍ତ ହେଲେ ଏବଂ ୧୬ ଫେବୃଆରୀ, ୧୯୫୯ରେ ଓଡ଼ିଶା ଉଚ୍ଚ ନ୍ୟାୟଳୟରେ ଆଇନଜୀବୀ ଭାବେ ପେଶା ଆରମ୍ଭ କଲେ । ନଭେମ୍ବର, ୧୯୫୫ରୁ କଟକରେ ଓକିଲାତି କରୁଥିଲେ ଏବଂ ୧୯୭୫ରୁ ଓଡ଼ିଶା ୱାକଫ ବୋର୍ଡର ଷ୍ଟାଣ୍ଡିଙ୍ଗ କାଉନସେଲ ଭାବେ କାମ କରୁଥିଲେ । ୧୫ ମେ, ୧୯୭୮ରୁ ୨୪ ସେପ୍ଟେମ୍ବର, ୧୯୮୧ ପର୍ଯ୍ୟନ୍ତ କେନ୍ଦ୍ର ସରକାରଙ୍କ ଷ୍ଟାଣ୍ଡିଙ୍ଗ କାଉନସେଲ ଭାବେ କାର୍ଯ୍ୟ କରିଥିଲେ । ୮ ଆଗଷ୍ଟ, ୧୯୭୭ରୁ ଭାରତୀୟ ଜୀବନ ବୀମା ନିଗମ (Life Insurance Corporation of India)ରେ ଆଇନ ପରାମର୍ଶଦାତା ଭାବେ କାମ କରୁଥିଲେ । ଜାନୁଆରୀ, ୧୯୭୯ରେ ଭାରତୀୟ ଖାଦ୍ୟ ନିଗମ (Food Corporation of India)ର ବରିଷ୍ଠ ଷ୍ଟାଣ୍ଡିଙ୍ଗ କାଉନସେଲ ଭାବେ ନିଯୁକ୍ତ ହୋଇଥିଲେ ।

୧.୬.୧୯୮୩ରୁ ୨୩.୧୨.୧୯୯୪ ପର୍ଯ୍ୟନ୍ତ ଓଡ଼ିଶା ଉଚ୍ଚନ୍ୟାୟାଳୟର ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ।

## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଆନାକଲେସ

**ଆନାକଲେସ (ଇଂରାଜୀ ଭାଷାରେ  Anacaulase), ନେକ୍ସୋବ୍ରିଡ** ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଦଗ୍ଧ ନିମନ୍ତେ  ବ୍ୟବହୃତ ଏକ ଔଷଧ । ଯୁକ୍ତରାଜ୍ୟରେ ଏହା ୨୦୨୨ ସୁଦ୍ଧା ମୂଲ୍ୟବାନ ଔଷଧ ଭାବରେ ତାଲିକାଭୁକ୍ତ ହୋଇଥିଲା ।

## ଆଧାର
ଟି.ଜି.କେ. ମେନନ

**ତାଚେରିଲ ଗୋବିନ୍ଦନ କୁଟ୍ଟି ମେନନ** (୨ ମାର୍ଚ୍ଚ ୧୯୪୦ – ୧୨ ଜୁନ ୨୦୨୧) ଜଣେ ଭାରତୀୟ ସମାଜସେବୀ ତଥା ପରିବେଶବିତ୍ ଥିଲେ । ମଧ୍ୟପ୍ରଦେଶର ଇନ୍ଦୋରର କସ୍ତୁରବାଗ୍ରାମ ତତ୍ତ୍ୱାବଧାନରେ ପରିବେଶ ଅନୁକୂଳ ଜଳସେଚନ ଓ ଚାଷ କୌଶଳ ପ୍ରଚଳନରେ ତାଙ୍କର ଅବଦାନ ବିଷୟରେ କୁହାଯାଇଛି । ସେ ଭାରତରେ ଜୈବ-ଗତିଶୀଳ କୃଷିକୁ ପ୍ରୋତ୍ସାହିତ କରିବା ପାଇଁ ଜଣାଶୁଣା । ୧୯୮୯ମସିହାରେ ତାଙ୍କୁ ଜମନଲାଲ ବଜାଜ ପୁରସ୍କାର ମିଳିଥିଲା । ୧୯୯୧ ମସିହାରେ, ଭାରତ ସରକାର ତାଙ୍କୁ ଚତୁର୍ଥ ସର୍ବୋଚ୍ଚ ବେସାମରିକ ସମ୍ମାନ ପଦ୍ମଶ୍ରୀରେ ସମ୍ମାନିତ କରିଥିଲେ ।

## ଆଧାର 
ଶ୍ରେଣୀ:ଭାରତୀୟ ପରିବେଶବିତ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୪୦ ଜନ୍ମ
ନୋରେଲଜେଷ୍ଟ୍ରୋମିନ/ଏଥିନିଲଏଷ୍ଟ୍ରାଡିଓଲ

**ନୋରେଲଜେଷ୍ଟ୍ରୋମିନ/ଏଥିନିଲଏଷ୍ଟ୍ରାଡିଓଲ** (ଇଂରାଜୀ ଭାଷାରେ **Norelgestromin/ethinylestradiol**), ଏ**ଭ୍ରା** ଏହାର ଏକ ବିକ୍ରୟ ନାମ, ହେଉଛି ଏକ ପ୍ରକାର ଜନ୍ମ ନିୟନ୍ତ୍ରଣ ପ୍ୟାଚ ବା ଉପକରଣ ଯାହା ଗର୍ଭଧାରଣକୁ ରୋକିବା ପାଇଁ ବ୍ୟବହୃତ ହୁଏ ।  ଅନ୍ୟାନ୍ୟ ଉପକାର  ମଧ୍ୟରେ ଋତୁସ୍ରାବ ସମୟ ନିୟନ୍ତ୍ରଣ,  ବ୍ରଣ ଉପଶମ ଏବଂ କମ ପିଏମଏସ (PMS) ନିର୍ଣ୍ଣୟ କରିବାର କ୍ଷମତା ରଖେ । ଏହା ସାଧାରଣତଃ ଚର୍ମରେ ସପ୍ତାହକୁ ଥରେ, ତିନି ସପ୍ତାହ ପାଇଁ ପ୍ରୟୋଗ କରାଯାଏ, ତା’ପରେ ଚତୁର୍ଥ ସପ୍ତାହ ପ୍ୟାଚ୍ ମୁକ୍ତ |  ଯକୃତ ଜନିତ ସମସ୍ୟା, ଅଧକପାଳି କିମ୍ବା ରକ୍ତ ଜମାଟ ବାନ୍ଧିବା ଆଶଙ୍କା ଥିଲେ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ ।   ଯୁକ୍ତରାଷ୍ଟ୍ରରେ ୨୦୨୪ ସୁଦ୍ଧା ମାସକୁ ଏହା ପିଛା ପ୍ରାୟ ୩୫ ଡଲାର ଖର୍ଚ୍ଚ ହୁଏ । ୨୦୧୬ ସୁଦ୍ଧା ଅର୍ଥୋ ଏଭ୍ରା ଯୁକ୍ତରାଷ୍ଟ୍ରରେ ବନ୍ଦ ହୋଇଯାଇଥିବା ବେଳେ ଅନ୍ୟ ବ୍ରାଣ୍ଡଗୁଡିକର ମାର୍କେଟ ଜାରି ରହିଛି ।  

## ଆଧାର
ମନମୋହନ ମିଶ୍ର

**ମନମୋହନ ମିଶ୍ର** (୨୩ ମାର୍ଚ୍ଚ ୧୯୨୦–୨୯ ନଭେମ୍ବର ୨୦୦୦) ଜଣେ ଭାରତୀୟ ରାଜନୀତିଜ୍ଞ, କବି, ଅନୁବାଦକ, ଗାୟକ, ସୁରକାର, ସାମ୍ବାଦିକ ଓ ସମ୍ପାଦକ ଥିଲେ । ସେ ସାମନ୍ତବାଦ, ପୁଞ୍ଜିବାଦ ଓ ରକ୍ଷଣଶୀଳତା, ଅନ୍ଧବିଶ୍ୱାସ, ଧର୍ମାନ୍ଧତା ତଥା ସାମ୍ରାଜ୍ୟବାଦ ଶୋଷଣ ବିରୋଧରେ ସାରାଜୀବନ ସଂଗ୍ରାମ କରିଆସିଥିଲେ ।

## ସଂକ୍ଷିପ୍ତ ଜୀବନୀ 
ମନମୋହନ ପୁରୀ ଜିଲ୍ଲା ଅନ୍ତର୍ଗତ ବୀରପ୍ରତାପପୁର ଶାସନ ଶାସନରେ ୧୯୨୦ ମସିହା ମାର୍ଚ୍ଚ ୨୩ ତାରିଖ ଦିନ ଜନ୍ମଗ୍ରହଣ କରିଥିଲେ । ୧୯୩୪ରେ ସେ ମାଟ୍ରିକ୍ ପାସ୍ କରିବା ପରେ ସେ ଆଇ ଏ ଓ ଇଂରାଜୀରେ ସ୍ନାତକ ଓ ସ୍ନାତକୋତ୍ତର ରେଭେନ୍ସା ମହାବିଦ୍ୟାଳୟରେ ପଢ଼ିଥିଲେ । ମାତ୍ର ୧୫ ବର୍ଷ ବୟସରେ ସେ ଭଗବତୀ ଚରଣ ପାଣିଗ୍ରାହୀଙ୍କ ପାଠଚକ୍ରରେ ଯୋଗଦେଇଥିଲେ । ସେହି ଛାତ୍ରାବସ୍ଥାରୁ ତାଙ୍କର ସକ୍ରିୟ ରାଜନୈତିକ ଜୀବନ ଆରମ୍ଭ ହୋଇଥିଲା । ରେଭେନ୍ସାରେ ପଢ଼ୁଥିବା ବେଳେ ସେ ଛାତ୍ର ସଂସଦର ସଭାପତି ହୋଇଥିଲେ । ୧୯୪୦ରେ ସେ କଲିକତାରେ ସୁଭାଷ ବୋଷଙ୍କୁ ଭେଟି ଫେରିବା ପରେ ପାଟନା ହାଇକୋର୍ଟ ତାଙ୍କୁ ସଶ୍ରମ କାରାଦଣ୍ଡ ପୂର୍ବକ ବ୍ରହ୍ମପୁର ଜେଲକୁ ପଠାଇ ଦେଇଥିଲେ । ସେଠାରେ ସେ ପ୍ରାଣନାଥ ପଟ୍ଟନାୟକ, ସୁରେନ୍ଦ୍ରନାଥ ଦ୍ୱିବେଦୀ,ଗୋବିନ୍ଦ ପ୍ରଧାନ, ନବକୃଷ୍ଣ ଚୌଧୁରୀ, ହରେକୃଷ୍ଣ ମହତାବ ଆଦିଙ୍କ ସହିତ ରହିଥିଲେ । ସ୍ୱାଧୀନତା ପରେ ସେ ତାଙ୍କ ପରି ଅନ୍ୟ ସ୍ୱାଧୀନତା ସଂଗ୍ରାମୀ ଓ ଶହୀଦମାନଙ୍କ ପ୍ରତି ଉପେକ୍ଷା ଦେଖି *ଆଖି ତୋର କିଆଁ ଛଳଛଳ* କବିତା ଲେଖିଥିଲେ ।

ବିଜୁ ପଟ୍ଟନାୟକଙ୍କ ପରାମର୍ଶରେ ସେ *କଳିଙ୍ଗ* ସମ୍ବାଦପତ୍ରର ପ୍ରଥମ ସମ୍ପାଦକ ହୋଇଥିଲେ । ୧୯୫୫ରେ ସେ କଟକ ମ୍ୟୁନିସିପାଲିଟିର ଚେୟାରମ୍ୟାନ ହୋଇଥିଲେ । କିନ୍ତୁ ବିଜୁ ପଟ୍ଟନାୟକ କଂଗ୍ରେସ ଛାଡ଼ିବା ପୂର୍ବରୁ ସେ ଶ୍ରମିକ ସଂଗଠନକୁ ଫେରିଆସିଥିଲେ । ଜରୁରୀକାଳୀନ ପରିସ୍ଥିତି ସମୟରେ ସେ ଗିରଫ ହୋଇ ଜେଲରେ ଭର୍ତ୍ତି ହୋଇଥିଲେ । ତାଙ୍କ ଜୀବନର ଚଉଠ ସମୟ କେବଳ ଜେଲରେ ବିତିଥିଲା ।

## ସାହିତ୍ୟ ସର୍ଜନା 
ମନମୋହନ ଜଣେ ସାମ୍ୟବାଦୀ ଥିଲେ ଓ ସାଧାରଣ ପୀଡ଼ିତ ଲୋକଙ୍କ ସ୍ୱର, ମର୍ମବେଦନା ଓ ସ୍ୱପ୍ନଭଙ୍ଗକୁ ନିଜ କବିତାରେ ରୂପ ଦେଇଥିଲେ । ମୁକ୍ତି, ଶାନ୍ତି, ସ୍ୱାଧୀନତା ଓ ସମାନତା ତାଙ୍କ ସାହିତ୍ୟର ମୂଳ ଆଧାର ଥିଲା । ତାଙ୍କ କବିତା, ପ୍ରବନ୍ଧ, ଆଲୋଚନା, ଜୀବନୀ, ଭ୍ରମଣ କାହାଣୀ, ଅନୁବାଦ ସବୁଥିରେ ଏଇ ସ୍ୱର ସ୍ପଷ୍ଟ । ତାଙ୍କ କବିତା ଗ୍ରନ୍ଥ *କୋଟିକଣ୍ଠେ* ଇଂରେଜ ସରକାରଙ୍କଦ୍ୱାରା ବାଜ୍ୟାପ୍ତ ହୋଇଥିଲା । ଅନୁବାଦ ପୁସ୍ତକ *ମନୁଷ୍ୟ ଦୈତ୍ୟ* ପାଇଁ ସେ ସୋଭିଏତ୍ ଦେଶ ନେହରୁ ପୁରସ୍କାର ପାଇଥିଲେ । ୧୯୬୩-୬୭ କେନ୍ଦ୍ର ସାହିତ୍ୟ ଏକାଡ଼େମୀ ପରାମର୍ଶଦାତା ଥିବା ସମୟରେ ମାୟାଧର ମାନସିଂହ ପ୍ରଣିତ *History of Oriya Literature*ର ତ୍ରୁଟି ବିଷୟରେ ଯେଉଁ ବିବାଦ ଉପୁଜିଥିଲା ଏକାଡ଼େମୀ ମନମୋହନଙ୍କ ସମୀକ୍ଷା ଗ୍ରହଣ କରିଥିଲା । ଏକାଡ଼େମୀ ତାଙ୍କୁ ୧୯୮୩-୮୪ରେ *The Poet Nightingale* ବା *କବିକୋକିଳ* ପଦରେ ସମ୍ମାନୀତ କରିଥିଲା । 

## ରଚନାବଳୀ 
### କବିତା 
* *କୋଟିକଣ୍ଠେ*
* *ଆବାଜ*
* *ମୁକ୍ତି ଡାକରା*
* *ଆଗାମୀ କାଲି*
* *ନୂଆ ଗପଟିଏ ଲେଖ*
* *ସୀମାନ୍ତଗାନ୍ଧୀ*
* *କୌମିନାର : ମହାଜାତିର ଜୟଗାନ*

### ଗ୍ରନ୍ଥାବଳୀ 
* *ମନମୋହନ ମିଶ୍ର ଗ୍ରନ୍ଥାବଳୀ -* ୧ମ ୨୦୦୬
* *ମନମୋହନ ମିଶ୍ର ଗ୍ରନ୍ଥାବଳୀ -* ୨ୟ ୨୦୧୨
* *ମନମୋହନ ମିଶ୍ର ଗ୍ରନ୍ଥାବଳୀ -* ୩ୟ ୨୦୧୪
* *ମନମୋହନ ମିଶ୍ର ଗ୍ରନ୍ଥାବଳୀ -* ୪ର୍ଥ ୨୦୧୭
* *ମନମୋହନ ମିଶ୍ର ଗ୍ରନ୍ଥାବଳୀ -* ୫ମ 
* *ମନମୋହନ ମିଶ୍ର ଗ୍ରନ୍ଥାବଳୀ -* ୬ଷ୍ଠ ୨୦୨୫

## ସମ୍ମାନ ଓ ପୁରସ୍କାର 
* ସୋଭିଏତ୍ ଦେଶ ନେହରୁ ପୁରସ୍କାର - *ମନୁଷ୍ୟ ଦୈତ୍ୟ ପାଇଁ*

## ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:୨୦୦୦ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ଦେବପ୍ରିୟ ମହାପାତ୍ର

**ଦେବପ୍ରିୟ ମହାପାତ୍ର** (ଜନ୍ମ: ୩ ଅଗଷ୍ଟ ୧୯୩୭) ଓଡ଼ିଶା ଉଚ୍ଚ ନ୍ୟାୟାଳୟ ତଥା ଭାରତୀୟ ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
ଦେବପ୍ରିୟ ମହାପାତ୍ରଙ୍କ ଜନ୍ମ ୩ ଅଗଷ୍ଟ ୧୯୩୭ରେ ହୋଇଥିଲା । ମହାପାତ୍ର ତାଙ୍କର ପ୍ରାଥମିକ ଶିକ୍ଷା ରେଭେନ୍‌ସା କଲିଜିଏଟ ସ୍କୁଲ, କଟକ ଏବଂ ମାଡ୍ରାସ୍ ଖ୍ରୀଷ୍ଟିଆନ କଲେଜରେ ଗ୍ରହଣ କରିଥିଲେ । ସେ ହେଉଛନ୍ତି ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ସୌରୀ ପ୍ରସାଦ ମହାପାତ୍ରଙ୍କ ପୁତ୍ର । ଆଇନରେ ତାଙ୍କର  ପେଶା ଆରମ୍ଭ କରିବା ପାଇଁ ସେ ୧୨ ଅକ୍ଟୋବର ୧୯୬୦ରେ ଓଡ଼ିଶା ଉଚ୍ଚ ନ୍ୟାୟାଳୟର  ଜଣେ ଆଡଭୋକେଟ୍ ଭାବରେ ନାମ ଲେଖାଇଥିଲେ । ଓଡ଼ିଶା ଉଚ୍ଚ ନ୍ୟାୟାଳୟ ଏବଂ ଅଧସ୍ଥନ ଅଦାଲତଗୁଡ଼ିକରେ ସଂବିଧାନିକ, ଦିୱାନୀ ଏବଂ ଫୌଜଦାରୀ କ୍ଷେତ୍ରରେ ବହୁ ମାମଲା ପରିଚାଳନା କରିଥିଲେ । ଅଗଷ୍ଟ, ୧୯୬୭ରୁ ଫେବୃଆରୀ, ୧୯୬୯ ପର୍ଯ୍ୟନ୍ତ ଓଡ଼ିଶା ସରକାରର ଅତିରିକ୍ତ ଷ୍ଟାଣ୍ଡିଂ କାଉନସେଲ୍ ଭାବେ କାମ କରିଥିଲେ । ମାର୍ଚ୍ଚ, ୧୯୬୯ରୁ ଫେବୃଆରୀ, ୧୯୭୬ ପର୍ଯ୍ୟନ୍ତ ପରିବହନ ବିଭାଗର ଷ୍ଟାଣ୍ଡିଂ କାଉନସେଲ୍ ଭାବେ ନିଯୁକ୍ତ ହୋଇଥିଲେ । ମାର୍ଚ୍ଚ, ୧୯୭୬ରେ ଓଡ଼ିଶା ସରକାରଙ୍କ ଅତିରିକ୍ତ ସରକାରୀ ଅଧିବକ୍ତା ଭାବେ ନିଯୁକ୍ତ ହୋଇଥିଲେ ।

୧୮.୧୧.୧୯୮୩ଠାରୁ ୧୫.୨.୧୯୯୬ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ । ୧୬.୨.୧୯୯୬ରେ ଆଲାହାବାଦ ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ ପଦୋନ୍ନତି ପାଇଥିଲେ ଏବଂ ୯.୧୨.୧୯୯୮ରେ ଭାରତୀୟ ସର୍ବୋଚ୍ଚ ନ୍ୟାୟାଳୟର ବିଚାରପତି ଭାବେ ନିଯୁକ୍ତ ହୋଇଥିଲେ । 

ସୁପ୍ରିମକୋର୍ଟରୁ ଅବସର ପରେ  ସେ ଓଡ଼ିଶା ମାନବ ଅଧିକାର ଆୟୋଗର ପ୍ରଥମ ଅଧ୍ୟକ୍ଷ ଭାବରେ ୧୧.୦୭.୨୦୦୩ରୁ ୨୦୦୭ ଅଗଷ୍ଟ ପର୍ଯ୍ୟନ୍ତ ଦାୟୀତ୍ୱ ତୁଲାଇଥିଲେ ।    

୩୦ ଅଗଷ୍ଟ ୨୦୨୨ରେ ୮୫ ବର୍ଷ ବୟସରେ କଟକସ୍ଥିତ ଘରେ ସେ ମୃତ୍ୟୁବରଣ କରିଥିଲେ ।

## ଐତିହାସିକ ଫଇସଲା 
**ଡାନିଆଲ ଲାତିଫି ବନାମ ଭାରତ ସରକାର** **(Danial Latifi v. Union of India)** ମାମଲାରେ ଭାରତୀୟ ସର୍ବୋଚ୍ଚ ନ୍ୟାୟାଳୟର ଯେଉଁ ପାଞ୍ଚଜଣିଆ ସାମ୍ବିଧାନିକ ଖଣ୍ଡପୀଠ ନିର୍ଣ୍ଣୟ ନେଇଥିଲେ ସେଥିରେ ଜଷ୍ଟିସ ମହାପାତ୍ର ଅନ୍ୟତମ ବିଚାରପତି ଥିଲେ । ଏହି ମାମଲାରେ ଅଦାଲତଙ୍କ ଖଣ୍ଡପୀଠ ନିର୍ଣ୍ଣୟ ଦେଲେ ଯେ ମୁସଲିମ୍ ମହିଳାମାନଙ୍କର ମୂଲ୍ୟବାନ ଅଧିକାର ସୁନିଶ୍ଚିତ କରିବା ପାଇଁ ମୁସଲିମ୍ ମହିଳା (ତଲାକ୍ ସମୟରେ ଅଧିକାର) ଆଇନ**,** ୧୯୮୬(Muslim Women (Protection of Right on Divorce Act,1986) ସଂବିଧାନସମ୍ମତ ଅଟେ । ଅଦାଲତ ସ୍ପଷ୍ଟ କରିଥିଲେ ଯେ ଛାଡପତ୍ର (ତଲାକ) ପରେ ପୂର୍ବ ସ୍ୱାମୀଙ୍କୁ ମହିଳାଙ୍କର ଭରଣପୋଷଣ ଦାୟିତ୍ୱରୁ ମୁକ୍ତ କରିବା ଯଥାଯଥ ନୁହେଁ । ଏହା ମୁସଲିମ୍ ମହିଳାଙ୍କର ଆର୍ଥିକ ସୁରକ୍ଷା ଏବଂ ଗୌରବ ରକ୍ଷା କରିବାରେ ଏକ ମୂଳଭୂମିକା ନିବାହ କରିଥିଲା ।

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ଭାରତର ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ବ୍ରଜ ନାଥ ମିଶ୍ର

**ବ୍ରଜ ନାଥ ମିଶ୍ର** (ଜନ୍ମ ୧୯ ନଭେମ୍ବର ୧୯୩୦) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
ବ୍ରଜ ନାଥ ମିଶ୍ରଙ୍କ ଜନ୍ମ ୧୯ ନଭେମ୍ବର ୧୯୩୦ରେ ହୋଇଥିଲା । ଲଣ୍ଡନରୁ ଆଇନରେ ଡିଗ୍ରୀ (LL.M. and Bar-at-Law.) ହାସଲ କରିବା ପରେ ସେ ୧୯୫୨ ମସିହାର ଅଗଷ୍ଟ ମାସରେ ଓଡ଼ିଶା ଉଚ୍ଚ ନ୍ୟାୟାଳୟ ବାର୍‌ରେ ଯୋଗ ଦେଇ କଟକରେ ଏକ ଆଇନଜୀବୀ ଭାବେ ପେଶା ଆରମ୍ଭ କଲେ । ୩୧ ଜୁଲାଇ ୧୯୬୮ରେ ସେ ଓଡ଼ିଶା ସୁପିରିୟର ନ୍ୟାୟିକ ସେବାରେ ଯୋଗ ଦେଇ ଅତିରିକ୍ତ ଜିଲ୍ଲା ଏବଂ ଦୌରା ଜଜ ଭାବେ ନିଯୁକ୍ତି ପାଇଲେ । ଏହି କ୍ରମରେ ସେ ୧୮ ମେ ୧୯୭୦ରୁ ୨୧ ଏପ୍ରିଲ୍ ୧୯୭୨ ପର୍ଯ୍ୟନ୍ତ ଓଡ଼ିଶା ସରକାର, ଆଇନ ବିଭାଗରେ ସୁପରିନ୍‌ଟେଣ୍ଡେଣ୍ଟ ଏବଂ ଲିଗାଲ ରିମେମ୍ରାନ୍ସର ଭାବେ କାର୍ଯ୍ୟ କରିଛନ୍ତି । ପୁଣି ପରବର୍ତ୍ତୀ ସମୟରେ ୧ ମେ ୧୯୭୨ରୁ ୨୫ ଜୁଲାଇ ୧୯୭୫ ପର୍ଯ୍ୟନ୍ତ ଜିଲ୍ଲା ଏବଂ ଦୌରା ବିଚାରପତି ଭାବେ କାମ କରିଛନ୍ତି ।

ଏହାପରେ ପୁଣି ୨୩ ଜୁନ ୧୯୭୭ରୁ ୩୧ ଅଗଷ୍ଟ ୧୯୭୯ ପର୍ଯ୍ୟନ୍ତ ଓଡ଼ିଶା ସରକାର, ଆଇନ ବିଭାଗର ସଚିବ ଭାବେ ନିଯୁକ୍ତ ହୋଇଥିଲେ ଏବଂ ପୁନଃ ୧୦ ସେପ୍ଟେମ୍ବର ୧୯୭୯ରୁ ୧୪ ମେ ୧୯୮୦ ପର୍ଯ୍ୟନ୍ତ ଜିଲ୍ଲା ଏବଂ ଦୌରା ବିଚାରପତି ଭାବେ କାର୍ଯ୍ୟ ସଂପାଦନ କଲେ । ୧୪ ମେ ୧୯୮୦ରୁ ବ୍ରହ୍ମପୁର ବିଶ୍ୱବିଦ୍ୟାଳୟର ପ୍ରଶାସକ ଭାବେ ନିଯୁକ୍ତ ହୋଇଥିଲେ । 1960ରୁ 1964 ପର୍ଯ୍ୟନ୍ତ ବିଦେଶରେ ଆଇନଜୀବୀ ଭାବେ କାର୍ଯ୍ୟ କରୁଥିବା ସମୟରେ ଲଣ୍ଡନର କମନ୍‌ୱେଲ‌ଥ  ଆଇନ କମିଟିରେ ଗବେଷଣା ଅଫିସର ଭାବେ କାମ କରିଥିଲେ । ୧୯୬୬ରେ ମଧୁସୂଦନ ଆଇନ ମହାବିଦ୍ୟାଳୟ, କଟକର ପ୍ରଧାନ ଓ ଆଇନ ପ୍ରଫେସର ଭାବେ କାର୍ଯ୍ୟ କରିଥିଲେ ।

୫ ଜାନୁଆରୀ ୧୯୮୧ରେ ଓଡ଼ିଶା ଉଚ୍ଚ ନ୍ୟାୟାଳୟର ସ୍ଥାୟୀ ବିଚାରପତି ଭାବେ ନିଯୁକ୍ତ ହେଲେ । ୫ ଜାନୁଆରୀ ୧୯୮୧ରୁ ୯ ଜୁଲାଇ ୧୯୮୬ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟ କରିଥିଲେ । ୧୦ ଜୁଲାଇ ୧୯୮୬ରେ ଆଲାହାବାଦ ଉଚ୍ଚ ନ୍ୟାୟଲୟକୁ ତାଙ୍କର ବଦଳି ହୋଇଥିଲା । ୨୦ ଜାନୁଆୟାରୀ ୧୯୯୦ରେ ସିକ୍କିମ ଉଚ୍ଚ ନ୍ୟାୟାଳୟର ମୁଖ୍ୟ ବିଚାରପତି ଭାବେ କାର୍ଯ୍ୟ ନିର୍ବାହ କରିବା ପରେ ୯ ନଭେମ୍ବର ୧୯୯୨ରେ କାର୍ଯ୍ୟରୁ ଅବସର ନେଇଥିଲେ ।

## ଆଧାର 
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ନରପତ ସିଂହ ରାଜପୁରୋହିତ

**ନରପତ ସିଂହ ରାଜପୁରୋହିତ‌** ଜଣେ ଭାରତୀୟ ସମାଜସେବୀ, ସାଇକେଲ ଚାଳକ ଓ ପରିବେଶବିତ୍ ଯିଏକି **ଗ୍ରୀନ୍‌ମ୍ୟାନ୍** ଭାବରେ ଜଣାଶୁଣା । ସେ ରାଜସ୍ଥାନର ବର୍ମନର ଜିଲ୍ଲାରେ ଜନ୍ମଗ୍ରହଣ କରିଥିଲେ ।

ସେ ୨୭ ଜାନୁଆରୀ ୨୦୧୯ରେ ଜମ୍ମୁ ବିମାନ ବନ୍ଦରରୁ ତାଙ୍କର ସାଇକେଲ ଯାତ୍ରା ଆରମ୍ଭ କରିଥିଲେ ଏବଂ ୨୦ ଅପ୍ରେଲ ୨୦୨୨ରେ ଜୟପୁରରେ ଯାତ୍ରା ଶେଷ କରିଥିଲେ । ୨୦୨୨ ଅପ୍ରେଲ ୨୦ ତାରିଖରେ ସେ ଗୋଟିଏ ଦେଶରେ ସାଇକେଲ ଯୋଗେ ୩୦,୧୨୧.୬୪ କିଲୋମିଟର ଦୀର୍ଘତମ ଯାତ୍ରା ଶେଷ କରି ଗିନିଜ୍ ୱାର୍ଲ୍ଡ ରେକର୍ଡରେ ନିଜ ନାମ ସ୍ଥାନିତ କରିଥିଲେ ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ପରିବେଶବିତ
ସୌରୀ ପ୍ରସାଦ ମହାପାତ୍ର

**ସୌରୀ ପ୍ରସାଦ ମହାପାତ୍ର** ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

ଆଇନ ଡିଗ୍ରୀ ହାସଲ କରିବା ପରେ ଶ୍ରୀ ମହାପାତ୍ର ଜଣେ ଆଇନଜୀବୀ ଭାବେ ନାମ ଲେଖାଇ ଓକିଲତି ପେଶାରେ ଯୋଗ ଦେଇଥିଲେ । ୨ ମେ ୧୯୫୨ଠାରୁ ୨୩ ଜାନୁଆରୀ ୧୯୬୧ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ ।

ସୌରୀ ପ୍ରସାଦ ମହାପାତ୍ରଙ୍କ ପୁତ୍ର ହେଉଛନ୍ତି  ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ତଥା ଭାରତୀୟ ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି ଜଷ୍ଟିସ୍‌ ଦେବପ୍ରିୟ ମହାପାତ୍ର । ସୌରୀ ପ୍ରସାଦ ଶ୍ରୀମତୀ ବିଳାସିନୀ ଦେବୀଙ୍କୁ ବିବାହ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ପେଗୁନିଗାଲସିଡେଜ ଆଲଫା

**ପେଗୁନିଗାଲସିଡେଜ ଆଲଫା**, (ଇଂରାଜୀ ଭାଷାରେ  **Pegunigalsidase alfa**), **ଏଲଫାବ୍ରିଓ** ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଫାବ୍ରି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ ।

## ଆଧାର
କୃଷ୍ଣ ପ୍ରସାଦ ମହାପାତ୍ର

**କୃଷ୍ଣ ପ୍ରସାଦ ମହାପାତ୍ର** (ଜନ୍ମ: ୧୨ ଏପ୍ରିଲ, ୧୯୨୮) ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି  ତଥା ଓଡ଼ିଶାର ତୃତୀୟ ଲୋକପାଳ ।

ସେ ୨୦.୬.୧୯୮୪ରୁ ୧୧.୪.୧୯୯୦ ପର୍ଯ୍ୟ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ ।

୨୮ ଡିସେମ୍ବର ୨୦୧୮ରେ ୯୦ ବର୍ଷ ବୟସରେ ସେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଅଭୟ ନାରାୟଣ ନାୟକ

**ଅଭୟ ନାରାୟଣ ନାୟକ** (ଜନ୍ମ ୧୧ ମଇ ୧୯୭୩) ଜଣେ ଓଡ଼ିଆ ଭାଷୀ କବି, ପ୍ରାବନ୍ଧିକ ଓ ଗବେଷକ । ୧୯୯୨ରୁ ସୃଜନରେ ମଗ୍ନ ଅଭୟଙ୍କର ପ୍ରଥମ କବିତା ପୁସ୍ତକ 'ଏକାନ୍ତ ଆର୍ତ୍ତି' ୨୦୧୩ରେ ପ୍ରକାଶ ପାଇଥିଲା ।

## ସଂକ୍ଷିପ୍ତ ଜୀବନୀ 
ଅଭୟ, ସୁବର୍ଣ୍ଣପୁର ଜିଲ୍ଲା ଜିଲ୍ଲାର ନାୟକପଡ଼ାଠାରେ ଜନ୍ମଗ୍ରହଣ କରିଥିଲେ । ସେ ସମ୍ବଲପୁର ବିଶ୍ୱବିଦ୍ୟାଳୟରୁ ପ୍ରଥମ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରି ସାମାଜିକ ନୃତତ୍ତ୍ୱରେ ସ୍ନାତକୋତ୍ତର ଓ ଏମ୍ ଫିଲ୍ ଉପାଧି ପ୍ରାପ୍ତ ହୋଇଥିଲେ । ୧୯୯୯ରେ ସେ ଭାରତୀୟ ଭେଷଜ ଗବେଷଣା ପରିଷଦଦ୍ୱାରା ଜୁନିଅର ରିସର୍ଚ୍ଚ ଫେଲୋସିପ୍ ଲାଭ କରି ଭେଷଜ ନୃତତ୍ତ୍ୱରେ ପିଏଚ୍ ଡି ଲାଭ କଲେ । ଏତଦ୍ ବ୍ୟତୀତ ଭାରତ ସରକାରଙ୍କ 'ଆନ୍ଥ୍ରୋପୋଲୋଜିକାଲ ସର୍ଭେ ଅଫ୍ ଇଣ୍ଡିଆ' ପକ୍ଷରୁ ଜୁନିଅର ରିସର୍ଚ୍ଚ ଫେଲୋ ଭାବରେ ମନୋନୀତ ହେବା ସହିତ ଭାରତୀୟ ସମାଜ ବିଜ୍ଞାନ ଅନୁସନ୍ଧାନ ପରିଷଦଦ୍ୱାରା ଡକ୍ଟରାଲ ଫେଲୋସିପ୍ ପାଇଁ ଯୋଗ୍ୟ ବିବେଚିତ ହୋଇଥିଲେ । ୧୯୯୬ରୁ ତାଙ୍କର ଗବାଷଣାଧର୍ମୀ ନୃତାତ୍ତ୍ୱିକ ନିବନ୍ଧମାନ ଜାତୀୟ ଓ ଆନ୍ତର୍ଜାତୀୟ ଜର୍ଣ୍ଣାଲରେ ପ୍ରକାଶ ପାଇ ଆସୁଅଛି । 

## ରଚନାବଳୀ 
### କବିତା 
* ଏକାନ୍ତ ଆର୍ତ୍ତି
* ବିଭଂଗ ନୀରବତା
* ଛଳ ଛଇଳ
* ଚିତ୍ରଲଗ୍ନା
* ଜୀବନ ସଂଗୀତ
* ଅସୀମ ଆକାଶ 
### ପ୍ରବନ୍ଧ 
* ଦିଗ ଓ ଦିଗନ୍ତ
* ଦୃଷ୍ଟି
### ଗଳ୍ପ 
* ଭିନ୍ନ ପ୍ରତ୍ୟୟ
### ଇଂରାଜୀ 
* *Burden of Lymphatic Filariasis in Rural Coastal Odisha : A Study in Medical Anthropology
* *Strive to Survive or Survive to Strive 
## ପୁରସ୍କାର ଓ ସମ୍ମାନ
* ସମ୍ବଲପୁର ବିଶ୍ୱବିଦ୍ୟାଳୟ କୁଳପତି ବକ୍ତୃତା ପ୍ରତିଯୋଗିତାରେ ପ୍ରଥମ ପୁରସ୍କାର
* ପଣ୍ଡିତ ନୀଳକଣ୍ଠ ସ୍ମାରକୀ ବକ୍ତୃତା ସମ୍ମାନ
## ଆଧାର
ଶ୍ରେଣୀ:୧୯୭୩ ଜନ୍ମ
ଶ୍ରେଣୀ:ସୁବର୍ଣ୍ଣପୁର ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ
ବଳରାମ ପୂଜାରୀ

**ବଳରାମ ପୂଜାରୀ** (୨୧ ମାର୍ଚ୍ଚ ୧୯୭୪ - ୧୦ ଅଗଷ୍ଟ ୨୦୨୪) ଜଣେ ଓଡ଼ିଆ କବି, ଗାଳ୍ପିକ ଓ ସାହିତ୍ୟ ସଂଗଠକ ଥିଲେ । ସେ ମାଲକାନଗିରିର ଡଙ୍ଗର, ବଣଜଙ୍ଗଲ, ଆଦିବାସୀ ଜୀବନଚର୍ଯ୍ୟାକୁ ନେଇ ନିଜ କବିତାରେ ଅନେକ ପରୀକ୍ଷାନିରୀକ୍ଷା କରିଥିଲେ । 
## ସଂକ୍ଷିପ୍ତ ଜୀବନୀ 
ବଳରାମ, ୨୧ ମାର୍ଚ୍ଚ ୧୯୭୪ ମସିହାରେ ମାଲକାନଗିରି ଜିଲ୍ଲାର କୁଡ଼ୁମୁଲୁଗୁମାଠାରେ ଜନ୍ମଗ୍ରହଣ କରିଥିଲେ । କୁଡ଼ୁମୁଲୁଗୁମା ପଞ୍ଚାୟତ ସମିତି ଅଧିନସ୍ଥ ଦୋରାଗୁଡ଼ା ଉଚ୍ଚ ପ୍ରାଥମିକ ବିଦ୍ୟାଳୟରେ ଜଣେ ଶିକ୍ଷକ ଭାବେ ନିଜ କର୍ମମୟ ଜୀବନ ଆରମ୍ଭ କରିଥିଲେ । ମାଲକାନଗିରିର ପ୍ରକୃତି ଓ ପ୍ରକୃତି ସହ ଜଡ଼ିତ ସରଳ ଆଦିବାସୀଙ୍କ ସ୍ୱର ହିଁ ଥିଲା ତାଙ୍କ କବିତାର ସ୍ୱର । 
## ରଚନାବଳୀ 
* *ଶବ୍ଦବ୍ରହ୍ମ
* *ଶ୍ୱେତପତ୍ର
* *ମାଟିମଗ୍ନା
* *ମେଘଲଗ୍ନା
* *ଈଶ୍ୱରଙ୍କ ଭାଡ଼ି
* *କୋଣ୍ଡାକାମ୍ବେରୁ ଖୁଆଡ଼
## ପୁରସ୍କାର ଓ ସମ୍ମାନ 
* ହର୍ଷିତା ପରିବାର ପକ୍ଷରୁ ମରଣୋତ୍ତର ସମ୍ମାନୀତ ୨୦୨୪
## ଆଧାର 
ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:୨୦୨୪ ମୃତ୍ୟୁ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ମାଲକାନଗିରି ଜିଲ୍ଲାର ଲୋକ
ଲିଙ୍ଗରାଜ ରଥ (ବିଚାରପତି)

**ଲିଙ୍ଗରାଜ ରଥ** (ଜନ୍ମ :୧ ଅକ୍ଟୋବର ୧୯୩୫) ଓଡ଼ିଶା ଉଚ୍ଚ ନ୍ୟାୟାଲୟ ତଥା ଆନ୍ଧ୍ର ପ୍ରଦେଶ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
ଲିଙ୍ଗରାଜ ରଥଙ୍କ ଜନ୍ମ ୧ ଅକ୍ଟୋବର ୧୯୩୫ରେ ହୋଇଥିଲା । ୧୯୯୫ ମସିହାରେ ସେ କଳା ବିଷୟରେ ସ୍ନାତକ ଡିଗ୍ରୀ ହାସଲ କରିବା ପରେ ୧୯୫୮ ମସିହାରେ ଆଇନରେ ସ୍ନାତକ ଡିଗ୍ରୀ (LL.B.) ଲାଭ କଲେ । ୮ ଫେବୃଆରୀ ୧୯୬୦ରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ଅଧିବକ୍ତା ଭାବେ ତାଲିକାଭୁକ୍ତ ହେଲେ ଏବଂ ଡିସେମ୍ବର ୧୯୮୨ରେ ବରିଷ୍ଠ ଅଧିବକ୍ତା ଭାବେ ମାନ୍ୟତା ପାଇଲେ । ଓକିଲାତି ଜୀବନରେ ସେ ଓଶ଼ିଶା ଉଚ୍ଚ ନ୍ୟାୟାଳୟରେ ଦେୱାନୀ, ଫୌଜଦାରୀ, ଶ୍ରମ, ସାମ୍ବିଧାନିକ ଏବଂ ବିକ୍ରୟ କର ଆଇନ, କେନ୍ଦ୍ରୀୟ ଏକ୍ସାଇଜ୍ ଏବଂ ଶୁଳ୍କ ଇତ୍ୟାଦିରେ ଓକିଲତି ଅଭ୍ୟାସ କରିଥିଲେ । ୨୧ ମାର୍ଚ୍ଚ ୧୯୮୬ରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ଏକ ଅତିରିକ୍ତ ବିଚାରପତି ଭାବେ ନିଯୁକ୍ତି ପାଇଲେ ଏବଂ ୨୬ ଜୁନ ୧୯୮୬ରେ ସ୍ଥାୟୀ ବିଚାରପତି ଭାବେ ପଦୋନ୍ନତି ଲାଭ କଲେ ।

ସେ ୨୧.୩.୧୯୮୬ରୁ ୩.୫.୧୯୯୪ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ ଏବଂ ୧୧.୫.୧୯୯୪ରୁ ଆନ୍ଧ୍ରପ୍ରଦେଶ ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟ ସଂପାଦନ କଲେ । ୧ ଅକ୍ଟୋବର ୧୯୯୭ରେ ସେ କାର୍ଯ୍ୟରୁ ଅବସର ନେଲେ ।

## ଆଧାର 
ଶ୍ରେଣୀ:୧୯୩୫ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଭି. ଗୋପାଳସ୍ୱାମୀ

**ଭି. ଗୋପାଳସ୍ୱାମୀ** (ଜନ୍ମ ୨୮ ଅକ୍ଟୋବର ୧୯୨୮) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି । 

## ଶିକ୍ଷା ଓ ବୃତ୍ତି 
ଭେମୁଲାକୋଣ୍ଡା ଗୋପାଳସ୍ୱାମୀ ଆଇନ ଡିଗ୍ରୀ ହାସଲ କରିବା ପରେ ୧୯୫୪ ମସିହାର ଅକ୍ଟୋବର ମାସରେ ଏକ ଅଧିବକ୍ତା ଭାବେ ନାମ ଲେଖାଇ ବ୍ରହ୍ମପୁର ଜିଲ୍ଲା ଓ ଦୌରା ଜଜ ଅଦାଲତରେ ସିଭିଲ୍ ଏବଂ ଫୌଜଦାରୀ ମାମଲାରେ ଓକିଲାତି କରିଥିଲେ। ୧୯୭୨ ମସିହା ଏପ୍ରିଲରେ ଜିଲ୍ଲା ଓ ଦୌରା ଜଜ ଭାବେ ନିଯୁକ୍ତ ହୋଇ ୧୯୭୩ ମସିହାର ଏପ୍ରିଲରେ ସ୍ଥାୟୀ ଜିଲ୍ଲା ଜଜ ଭାବେ ନିଯୁକ୍ତ ହୋଇଥିଲେ । ୧୯୭୩ରୁ ୧୯୭୫ ମସିହା ଯାଏଁ ଜିଲ୍ଲା ଓ ଦୌରା ଜଜ ଭାବେ କାର୍ଯ୍ୟ ସଂପାଦନ କରିଥିଲେ । ୨୮ ଜୁଲାଇ ୧୯୭୫ରୁ ୨୫ ଅକ୍ଟୋବର ୧୯୭୮ ପର୍ଯ୍ୟନ୍ତ ଅତିରିକ୍ତ ଆଇନ ରିମେମ୍ବ୍ରନ୍ସର ଓ ରାଜ୍ୟ ସରକାରଙ୍କ ଯୁଗ୍ମ ସଚିବ ଭାବେ କାମ କରିଥିଲେ । ୧୯୭୮-୧୯୭୯ ମସିହା ଅବଧିରେ ଅତିରିକ୍ତ ଜିଲ୍ଲା ଓ ଦୌରା ଜଜ ଭାବେ କାର୍ଯ୍ୟ କରିଥିଲେ । ୧୯୭୯ ମସିହାରେ ସେ କଟକର ଜିଲ୍ଲା ଓ ଦୌରା ଜଜ ଭାବେ କାର୍ଯ୍ୟ ନିର୍ବାହ କରିଥିଲେ । ପୁରୀର ଜିଲ୍ଲା ଓ ଦ୍ଦୌରା ଜଜ ଭାବେ ୧୯୭୯-୧୯୮୦ ମସିହାରେ କାର୍ଯ୍ୟ କରିଥିଲେ । ୧୯୮୦ରୁ ୧୯୮୨ ମସିହାରେ ଆଇନ ପୁନଃ-ନିରୀକ୍ଷଣ କମିଟିର ସଚିବ-ତଥା-ଅତିରିକ୍ତ ସଚିବ ରାଜ୍ୟ ସରକାର ଭାବେ କାର୍ଯ୍ୟ କରିଥିଲେ। ଓଡ଼ିଶା ଆର୍ବିଟ୍ରେସନ୍ ନ୍ୟାୟାଧିକରଣର ଅଧ୍ୟକ୍ଷ ଭାବେ ୧୯୮୨-୮୪ ମସିହାରେ ଏବଂ ପୁରୀର ଅତିରିକ୍ତ ଜିଲ୍ଲା ଜଜ ଏବଂ ସିବିଆଇ ଓ ଭିଜିଲାନ୍ସର ସ୍ୱତନ୍ତ୍ର ଜଜ ଭାବେ ୧୯୮୪ରୁ କାର୍ଯ୍ୟ ନିର୍ବାହ କରିଥିଲେ । ସେହି ପଦବୀରେ ସେ ୩୧ ଅକ୍ଟୋବର ୧୯୮୬ ଦିନ ଅବସର ଗ୍ରହଣ କରିଥିଲେ ।

୦୩ ଅଗଷ୍ଟ ୧୯୮୭ରୁ ୨୭ ଅକ୍ଟୋବର ୧୯୯୦ ପର୍ଯ୍ୟନ୍ତ ଓଡ଼ିଶା ଉଚ୍ଚନ୍ୟାୟାଳୟର ବିଚାରପତିଭାବେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ପରମେଶ୍ୱର ମୁଣ୍ଡ

**ପରମେଶ୍ୱର ମୁଣ୍ଡ** (ଜନ୍ମ: ୧ ଜାନୁଆରୀ ୧୯୭୪) ଜଣେ ଓଡ଼ିଆ ଅଧ୍ୟାପକ, ଗବେଷକ ଓ କବି । ସେ ପଶ୍ଚିମ ଓଡ଼ିଶାର ଆଦିବାସୀ ଜନଜୀବନ ସମ୍ପର୍କରେ ବ୍ୟାପକ ଗବେଷଣା କରିଛନ୍ତି ।
## ସଂକ୍ଷିପ୍ତ ଜୀବନୀ 
ପରମେଶ୍ୱର ୧୯୭୪ ମସିହା ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ଭବାନୀପାଟଣା ସରକାରୀ କଲେଜରୁ ସ୍ନାତକ ଓ ସମ୍ବଲପୁର ବିଶ୍ୱବିଦ୍ୟାଳୟରୁ ପ୍ରଥମ ଶ୍ରେଣୀରେ ତଥା ସ୍ୱର୍ଣ୍ଣପଦକ ପ୍ରାପ୍ତ ପରମେଶ୍ୱର ବୃତ୍ତିରେ ଅଧ୍ୟାପକ ମାତ୍ର ପ୍ରବୃତ୍ତିରେ ଜଣେ ସାହିତ୍ୟ ସାଧକ । 

## ରଚନାବଳୀ 
* *ସନ୍ଧି ବିଚ୍ଛେଦ (କବିତା)*
* *କଳାହାଣ୍ଡିଆ ଶବ୍ଦକୋଷ
* *ଲୋକନୃତ୍ୟ ଘୁମୁରା
* *କଳାହାଣ୍ଡିର ଲୋକସାହିତ୍ୟ
* *କଳାହାଣ୍ଡିର ଦେବାଦେବୀ''
## ସମ୍ମାନ ଓ ପୁରସ୍କାର 
* ସୁରେଶ ସୃଜନ ସମ୍ମାନ ୨୦୨୪

## ଆଧାର 
ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:କଳାହାଣ୍ଡି ଜିଲ୍ଲାର ଲୋକ
ନିଖିଲ ଚୌଧୁରୀ

**ନିଖିଲ ଚୌଧୁରୀ** ଜଣେ ଭାରତୀୟ ପରିବେଶବିତ୍, ନଗର-ଯୋଜନାକାର, ଆର୍କିଟେକ୍ଟ ଓ କାର୍ଟୁନିଷ୍ଟ ଅଟନ୍ତି । ସେ ମହାରାଷ୍ଟ୍ରର ଲୋକ । ପରିବେଶ ଓ ସହରାଞ୍ଚଳ ସମସ୍ୟା ପାଇଁ କମିକ୍ସକୁ ମାଧ୍ୟମ ଭାବରେ ବ୍ୟବହାର କରି ଆରମ୍ଭ କରାଯାଉଥିବା ଆନ୍ଦୋଳନରେ ଯୋଗଦାନକାରୀ ଭାବରେ ତାଙ୍କ କାର୍ଯ୍ୟକୁ ଦର୍ଶାଯାଇଛି । ନିକଟରେ ପ୍ରକାଶିତ ପୁସ୍ତକ *ଲଙ୍ଗଫର୍ମ: ଆନ୍ ଆନ୍ଥୋଲୋଜି ଅଫ୍ ଗ୍ରାଫିକ୍ ନ୍ୟାରେଟିଭ୍ସ*ରେ ସେ ଜଣେ ଅବଦାନକାରୀ ଲେଖକ ଅଟନ୍ତି । ନିକଟରେ, ଟିଆରଟି ୱାର୍ଲ୍ଡଦ୍ୱାରା ଡକ୍ୟୁମେଣ୍ଟାରୀ-ସିରିଜ୍ *କମ୍ପାସ୍‌*ରେ ତାଙ୍କର କାର୍ଯ୍ୟ ପ୍ରଦର୍ଶିତ ହୋଇଥିଲା ।

## ଆଧାର 
ଶ୍ରେଣୀ:ଭାରତୀୟ କାର୍ଟୁନିଷ୍ଟ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ-ଭାଷୀ ଲେଖକ
ଶ୍ରେଣୀ:ଭାରତୀୟ କମିକ୍ସ ଲେଖକ
ଶ୍ରେଣୀ:ଭାରତୀୟ ପରିବେଶବିତ
ଫ୍ରାଉକ କାଦର

**ଫ୍ରାଉକ କାଦର** ଜଣେ ଜର୍ମାନ ଜନ୍ମିତ ଭାରତୀୟ ହାଇଦ୍ରାବାଦୀ ପରିବେଶ କର୍ମୀ, ଡେକାନ ମାଳଭୂମିରେ ହାଇଦ୍ରାବାଦ ଓ ସିକନ୍ଦରାବାଦରେ ପଥର ଗଠନ ବଞ୍ଚାଇବା, ବିଶେଷକରି ପଥରକୁ ଏକ ଐତିହ୍ୟ ଭାବରେ ପ୍ରୋତ୍ସାହିତ କରିବାରେ ପାଇଁ ତାଙ୍କର ଅବଦାନ ପାଇଁ ଜଣାଶୁଣା ।

ସାଥୀ ଉତ୍ସାହୀମାନଙ୍କ ସହିତ ହାଇଦ୍ରାବାଦର ପଥର କଳାକୃତିଗୁଡ଼ିକୁ ବଞ୍ଚାଇବାରେ ଫ୍ରାଉକଙ୍କର ଆଗ୍ରହ ଫଳରେ ସୋସାଇଟି ଟୁ ସେଭ୍ ରକ୍ସ ନାମକ ଏକ ପଞ୍ଜୀକୃତ ସୋସାଇଟି ଗଠନ ହୋଇଛି, ଯାହା ଅନେକ ସମଭାବୀ ଉତ୍ସାହୀମାନଙ୍କୁ ଏକତ୍ରିତ ହେବା ଏବଂ ପଥର ଐତିହ୍ୟର ସୁରକ୍ଷା ପାଇଁ ଉପାୟ ଖୋଜିବା ପାଇଁ ଏକ ପ୍ଲାଟଫର୍ମ ଭାବରେ କାର୍ଯ୍ୟ କରୁଛି ।

## ଆଧାର 
## ଅଧିକ ପଠନ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ପରିବେଶବିତ
ପ୍ରଦୀପ ନାୟକ

**ପ୍ରଦୀପ ନାୟକ** (ଜନ୍ମ: ୮ ଜୁନ ୧୯୬୪) ଜଣେ ଭାରତୀୟ ଓଡ଼ିଆ ଗାଳ୍ପିକ ଓ ଔପନ୍ୟାସିକ ।

## ସଂକ୍ଷିପ୍ତ ଜୀବନୀ 
ପ୍ରଦୀପ ନାୟକ ୧୯୬୪ ମସିହା ଜୁନ୍ ମାସ ୮ ତାରିଖରେ କେନ୍ଦ୍ରାପଡ଼ା ଜିଲ୍ଲାର ଫିରିକିଦାଣ୍ଡି ଗ୍ରାମରେ ଜନ୍ମଗ୍ରହଣ କରିଥିଲେ ।
## ରଚନାବଳୀ 
### ଗଳ୍ପ 
* *ମୌନ ଭଗ୍ନାଂଶ
* *ମାଟିଘୋଡ଼ା
* *ମଣିଷନାମା
* *ମଲାଙ୍ଗ ଓ ଅନ୍ୟାନ୍ୟ ଗପ*
* *ମହାଭାରତୀୟ
* ''ମା' କହିଚି
* ମାତରମ୍ ବନ୍ଦେ
### ଉପନ୍ୟାସ 
**ଭୂମି
* *ମାୟା
## ସମ୍ମାନ 
* ଚଲାପଥ ସମ୍ମାନ
* ସବୁଜ ସାହିତ୍ୟ ସମ୍ମାନ
* ପୁନର୍ନବା ସମ୍ମାନ

## ଆଧାର 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଗାଳ୍ପିକ
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ଓଡ଼ିଶା ନ୍ୟାୟିକ ଅଭିଲେଖାଗାର

**ଓଡ଼ିଶା ନ୍ୟାୟିକ ଅଭିଲେଖାଗାର** (Centre for Judicial Archives) ହେଉଛି ଓଡ଼ିଶାର ପୁରାତନ ତଥା ବିରଳ ନ୍ୟାୟିକ ନଥିପତ୍ର ସହ ଓଡ଼ିଶାର ନ୍ୟାୟିକ ଇତିହାସକୁ ଶୃଙ୍ଖଳିତ ତଥା ବୈଜ୍ଞାନିକ ଉପାୟରେ ସାଇତି ରଖିବା ପାଇଁ ଓଡ଼ିଶା ଉଚ୍ଚ ନ୍ୟାୟାଳୟର ଏକ ବିଶେଷ ପ୍ରକଳ୍ପ । ସମଗ୍ର ଭାରତର ନ୍ୟାୟିକ ଇତିହାସରେ ଏଭଳି ପ୍ରକଳ୍ପ ପ୍ରଥମ ବୋଲି କୁହାଯାଇଛି ।

## ଇତିହାସ 
ଓଡ଼ିଶା ଉଚ୍ଚ ନ୍ୟାୟଳୟର ପୂର୍ବତନ  ଜଷ୍ଟିସ୍‌ ଏସ୍ ମୁରଲୀଧରଙ୍କ ଉଦ୍ୟମରେ ଓଡ଼ିଶାର ପୁରାତନ ତଥା ବିରଳ ନ୍ୟାୟିକ ନଥିପତ୍ର ସହ ଓଡ଼ିଶାର ନ୍ୟାୟିକ ଇତିହାସକୁ ସାଇତି ରଖିବାର ଅନନ୍ୟ ଧାରଣା ୨୦୨୧ ମସିହାର ପ୍ରଥମାର୍ଦ୍ଧରେ ଜନ୍ମ ନେଇଥିଲା । ପ୍ରଥମେ ଏହି ପ୍ରକଳ୍ପ ଓଡ଼ିଶା ଉଚ୍ଚ ନ୍ୟାୟାଳୟର ପୁରାତନ ମାମାଲା ସଂପର୍କିତ ଦସ୍ତାବିଜ ସହିତ ସମ୍ବଲପୁର, ବାଲେଶ୍ୱର, କଟକ ଏବଂ ଗଂଜାମର ଚାରିଟି ଜିଲ୍ଲା ଅଦାଲତର ରେକର୍ଡ ଗୁଡ଼ିକ ସଂରକ୍ଷଣ ନିମନ୍ତେ ଉଦ୍ୟମ ଆରମ୍ଭ ହୋଇଥିଲା । ଓଡ଼ିଶା ଉଚ୍ଚ ଅଦାଲତର କେସ ରେକର୍ଡଗୁଡ଼ିକ ମଧ୍ୟରେ କୋଲକାତା, ପାଟନା ଏବଂ ମାଡ୍ରାସର ତିନୋଟି ପୁରୁଣା ଉଚ୍ଚ ଅଦାଲତର ନ୍ୟାୟିକ ଦସ୍ତାବିଜ ସହ ମୟୁରଭଞ୍ଜ, ସୋନପୁର ଇତ୍ୟାଦି ପୂର୍ବତନ ଗଡଜାତ ରାଜ୍ୟଗୁଡ଼ିକର ଉଚ୍ଚ ଅଦାଲତର ରେକର୍ଡଗୁଡ଼ିକ ମଧ୍ୟ ଅନ୍ତର୍ଭୁକ୍ତ ଥିଲା । ଏହି ପ୍ରକ୍ରିୟାରେ ଉପଲବ୍‌ଧ ହୋଇଥିବା ଉନ୍ନବିଂଶ ଶତାବ୍ଦୀର ପ୍ରାରମ୍ଭିକ ଦଶକର ଦସ୍ତାବିଜଗୁଡିକ ଦୁର୍ବଳ ତଥା ଭଙ୍ଗୁର ଅବସ୍ଥାରେ ଥିଲେ ବି ସାଧାରଣତଃ ପଢ଼ିବାଯୋଗ୍ୟ ଅବସ୍ଥାରେ ଥିଲା । ଏହି ଦସ୍ତାବିଜଗୁଡ଼ିକର ଏକ ନମୁନା ନ୍ୟାୟ ପ୍ରକ୍ରିୟାର କାର୍ଯ୍ୟପ୍ରଣାଳୀ ଏବଂ ସେହି ସମୟରେ ଅଦାଲତରେ ଦେଖାଦେଇଥିବା ସମସ୍ୟାଗୁଡ଼ିକର ବିଷୟରେ ମୂଲ୍ୟବାନ ତଥ୍ୟ ଦେଇଥିଲା । ଏହି ପରୀପ୍ରେକ୍ଷୀରେ, ଓଡ଼ିଶା ଜୁଡିସିଆଲ ଆର୍କାଇଭ୍ସ କେନ୍ଦ୍ର (Centre for Judicial Archives, Odisha) ଓଡ଼ିଶା ଗେଜେଟ୍, ଗୃହ ବିଭାଗ ନୋଟିଫିକେଶନ୍ ନମ୍ବର ୧୪୩୮୬ ଅନୁଯାୟୀ ୧ ମେ ୨୦୨୨ରେ ନୂତନ ତିଆରି ହୋଇଥିବା ରେକର୍ଡ ରୁମ ଡିଜିଟାଇଜେସନ୍ ସେଣ୍ଟର୍ (RRDC) ଭବନରେ ସ୍ଥାପିତ ହୋଇଥିଲା ।

୩୮ କୋଟି ଟଙ୍କା ବ୍ୟୟରେ ନିର୍ମିତ ଓଡ଼ିଶା ନ୍ୟାୟିକ ଅଭିଲେଖାଗାରର ନୂତନ କୋଠା ୧୧ ଜାନୁଆରୀ ୨୦୨୫ରେ ମୂଖ୍ୟ ବିଚାରପତି ଜଷ୍ଟିସ୍‌ ଚକ୍ରଧାରୀ ଶରଣ ସିଂ ଓ ମୁଖ୍ୟମନ୍ତ୍ରୀ ମୋହନ ଚରଣ ମାଝୀଙ୍କଦ୍ୱାରା  ଉଦ୍‌ଘାଟିତ ହେଲା ।

## ଅଭିଲେଖାଗାରର ଲକ୍ଷ୍ୟ 
* ଉଚ୍ଚ ଅଦାଲତ ଏବଂ ଓଡ଼ିଶାର ଅନ୍ୟାନ୍ୟ ଜିଲ୍ଲା ଅଦାଲତମାନଙ୍କର 1950 ପୂର୍ବର ପୁରୁଣା ଏବଂ ବିରଳ ତଥା ଭଙ୍ଗୁର ରେକର୍ଡଗୁଡ଼ିକ ସଂରକ୍ଷଣ କରାଇବା ।
* ଉଚ୍ଚ ଅଦାଲତ ଏବଂ ଓଡ଼ିଶାର ଅନ୍ୟାନ୍ୟ ଜିଲ୍ଲା ଅଦାଲତମାନଙ୍କର ବିରଳ ତଥା ଭଙ୍ଗୁର ରେକର୍ଡଗୁଡ଼ିକ ଅଧିଗ୍ରହଣ, ବୈଜ୍ଞାନିକ ସଂରକ୍ଷଣ, କ୍ୟାଟାଲଗିଂ, ପ୍ରକାଶନ ଏବଂ ସେମାନଙ୍କର ଡିଜିଟାଇଜେସନ୍ ।
* ଗବେଷକ, ଅଧିକାରୀ ଏବଂ ସାଧାରଣ ଲୋକଙ୍କ ପାଇଁ ଅଫଲାଇନ୍ ଏବଂ ଅନଲାଇନ୍ ମାଧ୍ୟମରେ ରେକର୍ଡଗୁଡ଼ିକ ଉପଲବ୍‌ଧ କରାଇବା ।
* ଅଭିଲେଖାଗାରର ନିର୍ଦ୍ଦେଶକଙ୍କର ତଦାରଖରେ ଗବେଷକ ଏବଂ ବିଜ୍ଞ ଐତିହାସିକଙ୍କଦ୍ୱାରା ସଙ୍ଗୋଷ୍ଠୀ, ସେମିନାର ଏବଂ ଆଇନ୍ ସମ୍ପର୍କିତ ଗବେଷଣା ମାଧ୍ୟମରେ ଓଡ଼ିଶାର ନ୍ୟାୟିକ ଇତିହାସର ସଂଗ୍ରହ ସହ ଆଇନ ସଂପର୍କିତ ଶିକ୍ଷାଗତ ଏବଂ ଗବେଷଣାତ୍ମକ ତତ୍ପରତାକୁ ଉତ୍ସାହିତ କରାଇବା ।
* ଉଚ୍ଚ ଅଦାଲତ ସଂଗ୍ରହାଳୟ ଓ ବର୍ତ୍ତମାନର ନ୍ୟାୟ ସଂଗ୍ରହାଳୟର ନବୀକରଣ ଏବଂ ବିସ୍ତାର ଉପରେ ଦୃଷ୍ଟି ରଖିବା ।
* ଓଡ଼ିଶାର ସମସ୍ତ ଜିଲ୍ଲା ଅଦାଲତର ରେକର୍ଡ ରୁମଗୁଡ଼ିକର କାର୍ଯ୍ୟ ସମ୍ପର୍କରେ ନିରୀକ୍ଷଣ କରିବା ଏବଂ ପରାମର୍ଶ ଦେବା ।

## ଆଧାର 
ଶ୍ରେଣୀ: ଓଡ଼ିଶା
ପ୍ରହ୍ଲାଦ ପାଣି

**ପ୍ରହ୍ଲାଦ ପାଣି** (୧ ଜାନୁଆରୀ ୧୯୪୨ - ୬ ଜାନୁଆରୀ ୨୦୨୫) ଜଣେ କାଠ କାରିଗର, ଗାଳ୍ପିକ, କବି ଓ ଚିତ୍ରକର ଥିଲେ । ସେ ଜଣେ କାଠ କାରିଗର ଭାବରେ କାଠରୁ ବିଭିନ୍ନ ମୂର୍ତ୍ତି ଓ କଳାକୃତ୍ତିମାନ କରିଛନ୍ତି, ଯାହାକୁ ନେଇ ସେ ନିଜ ଜନ୍ମସ୍ଥାନରେ 'ନାରାୟଣ ଚନ୍ଦ୍ର କଳା ମନ୍ଦିର' ନାମକ ଏକ ସଂଗ୍ରହାଳୟ ତିଆରି କରିଥିଲେ । ଏହି ସଂଗ୍ରାହଳୟରେ ତାଙ୍କଦ୍ୱାରା ଅଙ୍କାଯାଇଥିବା ବିଭିନ୍ନ ଚିତ୍ରକଳା ମଧ୍ୟ ସ୍ଥାନିତ ହୋଇଛି । ତାଙ୍କର କବିତା, ଗପ ଓ ଉପନ୍ୟାସ ଆଦି ଚାରି ଖଣ୍ଡ ବହି ପ୍ରକାଶିତ ହୋଇଥିଲା । ତାଙ୍କ କଳାକୃତ୍ତି ତଥା ସାହିତ୍ୟ କାର୍ଯ୍ୟ ପାଇଁ ତାଙ୍କୁ ଅନେକ ମଞ୍ଚରେ ସମ୍ମାନିତ କରାଯାଇଛି ।

## ଜୀବନୀ 
ପ୍ରହ୍ଲାଦ ପାଣି ଭଦ୍ରକ ଜିଲ୍ଲାର ଭଦ୍ରକ ବ୍ଲକ ଅନ୍ତର୍ଗତ କଲେଇ ପଞ୍ଚାୟତ କଣ୍ଟାପଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଶୈଶବ ପାଣି । 

## କାଠ କାରିଗରୀ 
ସେ ତାଙ୍କ ବଡ଼ବାପା ନାରାୟଣ ଚନ୍ଦ୍ର ପାଣିଙ୍କଠାରୁ କାଠ କାରିଗରୀର କଳା ଓ କୌଶଳ ପିଲାଦିନରୁ ଶିଖିଥିଲେ । ପରେ ସେ କଲିକତା ଓ ଚେନ୍ନାଇର ବିଭିନ୍ନ ସ୍ଥାନରେ କାମ କରିଥିଲେ, ଯେଉଁଠାରେ ସେ ଘରର କାରୁକାର୍ଯ୍ୟ ତଥା ସଂଗ୍ରହାଳୟର ବିଭିନ୍ନ କାମ କରିଥିଲେ । ବାହାରେ ଅନେକ ବର୍ଷ କାମ କରିବା ପରେ, ସେ ଗାଆଁକୁ ଫେରି ସେଠାରେ ନିଜ ଗୁରୁ ତଥା ବଡ଼ବାପା ନାରାୟଣ ଚନ୍ଦ୍ର ପାଣିଙ୍କ ନାମରେ ଏକ ସଂଗ୍ରହାଳୟ ଗଢ଼ିଥିଲେ ।

## ସାହିତ୍ୟ ସର୍ଜନା 
ପ୍ରହ୍ଲାଦ ପାଣିଙ୍କ ପ୍ରଥମ କବିତା ପୁସ୍ତକ *୭ରୁ ୭୦* ପ୍ରକାଶିତ ହୋଇଥିଲା ଏବଂ ଏହାପରେ, ଉପନ୍ୟାସ *ପ୍ରେମର ଅନ୍ୟମାନ ନିର୍ବାଣ* ଓ ଗଳ୍ପ ସଂକଳନ *ମଝି ପାହାଚର ଦେଖା* ଭଳି ୪ଟି ପୁସ୍ତକ ମୁକ୍ତିଲାଭ କରିଥିଲା ।

### ରଚିତ ପୁସ୍ତକ 
* *୭ରୁ ୭୦* (କବିତ ପୁସ୍ତକ)
* *ପ୍ରେମର ଅନ୍ୟନାମ ନିର୍ବାଣ* (ଉପନ୍ୟାସ)
* *ମଝି ପାହାଚରେ ଦେଖା* (ଗଳ୍ପ ସଂକଳନ)

## ମୃତ୍ୟୁ 
୨୦୨୫ ମସିହାର ଜାନୁଆରୀ ୭ ତାରିଖରେ, ୮୩ ବର୍ଷ ବୟସରେ ତାଙ୍କର ମୃତ୍ୟୁ ହୋଇଥିଲା ।

## ଆଧାର 
## ବାହାର ଆଧାର 
* 

ଶ୍ରେଣୀ:୨୦୨୫ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଭଦ୍ରକ ଜିଲ୍ଲାର ଲୋକ
ଶ୍ରେଣୀ:ଚିତ୍ରକର
ଚିତ୍ତ ରଞ୍ଜନ ଦାଶ (୧୯୬୨ ଜନ୍ମ)

**ଚିତ୍ତ ରଞ୍ଜନ ଦାଶ** (ଜନ୍ମ: ୨୧.୦୫.୧୯୬୨) ଓଡ଼ିଶା ଉଚ୍ଚ ନ୍ୟାୟାଳୟର ତଥା କଲିକତା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି । 

## ଶିକ୍ଷା ଓ ବୃତ୍ତି 
ଚିତ୍ତ ରଞ୍ଜନ ଦାଶ ସୋନପୁରରେ ୨୧.୦୫.୧୯୬୨ରେ ଜନ୍ମ ହୋଇଥିଲେ । ପିତା ଥିଲେ ଓଡ଼ିଶା ଉଚ୍ଚ ନ୍ୟାୟଳୟର ପୂର୍ବତନ ବିଚାରପତି ଯଜ୍ଞେଶ୍ୱର ଦାସ ଏବଂ ମାତା ସୁଧାମୟୀ ଦାଶ । ୧୯୭୮ ମସିହାରେ ସୋନପୁର ଜିଲ୍ଲାର ଉଲ୍ଲୁଣ୍ଡା ପଞ୍ଚାୟତ ସମିତି ହାଇ ସ୍କୁଲ୍ରୁ ମାଟ୍ରିକ ପାସ କରିଥିଲେ । ଢେଙ୍କାନାଲ କଲେଜ, ଢେଙ୍କାନାଲରୁ ଇଣ୍ଟରମିଡିଏଟ୍ ଆର୍ଟ୍ସ ପାସ କରିଥିଲେ । ୧୯୮୨ ମସିହାରେ ଭୁବନେଶ୍ୱରର ବିଜେବି କଲେଜରୁ ପଲିଟିକାଲ ସାଇନ୍ସ (ଅନର୍ସ) ସହିତ ସ୍ନାତକ ଡିଗ୍ରୀ ହାସଲ କରିଥିଲେ । ୧୯୮୫ ମସିହାରେ କଟକ ମଧୁସୂଦନ ଲ ଲଲେଜରୁ ଐନରେ ସ୍ନାତକ ଡିଗ୍ରୀ ଅର୍ଜନ କରିଥିଲେ । ଉତ୍କଳ ବିଶ୍ୱବିଦ୍ୟାଳୟରେ ଅଣ- କଲେଜ ଛାତ୍ର ଭାବେ ସାମ୍ବିଧାନିକ ଆଇନ (Constitutional Law) ବିଷୟରେ ବିଶେଷ ବିଷୟ ସହିତ ଏଲ୍‌ଏଲ୍‌.ଏମ୍‌. ଡିଗ୍ରୀ ଅର୍ଜନ କରିଥିଲେ । ୧୯୮୬ ମସିହାରେ ଏକ ଅଧିବକ୍ତା (Advocate) ଭାବେ ଭର୍ତ୍ତି ହେଇଥିଲେ ଏବଂ ଏ.ଏସ୍‌. ନାୟଡୁଙ୍କ ଜୁନିଅର ଭାବେ କାର୍ଯ୍ୟ ଆରମ୍ଭ କରିଥିଲେ । ୧୯୯୨ ମସିହାରେ ଅତିରିକ୍ତ ସ୍ଥାୟୀ କାଉନ୍ସିଲ୍ (Additional Standing Counsel) ଭାବେ ନିଯୁକ୍ତ ହୋଇଥିଲେ ଏବଂ ୧୯୯୪ ଶେଷ ପର୍ଯ୍ୟନ୍ତ ଏହି ପଦବୀରେ କାର୍ଯ୍ୟ କରିଥିଲେ । ଛୋଟ ବେଳୁ ରାଷ୍ଟ୍ରୀୟ ସ୍ୱୟଂ ସେବକ ସଂଘର ଚିନ୍ତାଧାରାର ସେ ସମର୍ଥକ ଥିଲେ ।

୧୬.୦୨.୧୯୯୯ରେ ଓଡ଼ିଶା ଉଚ୍ଚ ନ୍ୟାୟିକ ସେବା (ବରିଷ୍ଠ ଶାଖା)ରେ ପ୍ରତ୍ୟକ୍ଷ ନିଯୁକ୍ତ ଭାବେ ଯୋଗଦାନ କରିଥିଲେ । ସମ୍ବଲପୁରରେ ଅତିରିକ୍ତ ଜିଲ୍ଲା ଏବଂ ଦୌରା ବିଚାରପତି, ଦେଓଗଢରେ ଅତିରିକ୍ତ ଜିଲ୍ଲା ଏବଂ ଦୌରା ବିଚାରପତି, ସ୍ୱତନ୍ତ୍ର ନ୍ୟାୟାଳୟରେ (ଭିଜିଲାନ୍ସ), ସମ୍ବଲପୁରରେ ବିଚାରପତି, କେଉଁଝର ଏବଂ ବ୍ରହ୍ମପୁର ଜିଲ୍ଲା ଏବଂ ଦୌରା ବିଚାରପତି  ଏବଂ ଉଚ୍ଚ ନ୍ୟାୟାଳୟର ରେଜିଷ୍ଟ୍ରାର୍ (ପ୍ରଶାସନ) ଭାବେ କାର୍ଯ୍ୟ କରିଥିଲେ ।

୦୭.୧୦.୨୦୦୯ରେ ଓଡ଼ିଶା ଉଚ୍ଚ ନ୍ୟାୟାଳୟରେ ଏକ ଅତିରିକ୍ତ ବିଚାରପତି ଭାବେ ଯୋଗ ଦେଇଥିଲେ । ୨୦ ଜୁନ୍ ୨୦୨୨ ମସିହାରୁ କଲିକତା ଉଚ୍ଚ ନ୍ୟାୟାଳୟର ଏକ ନ୍ୟାୟାଧୀଶ ଭାବେ ନିଯୁକ୍ତ ହୋଇଥିଲେ। ଏହି ପଦବୀରେ ଥାଇ ସେ ୨୦ ମେ ୨୦୨୪ରେ  କାର୍ଯ୍ୟରୁ ଅବସର ଗ୍ରହଣ କରିଥିଲେ ।

## ଆଧାର 
ଶ୍ରେଣୀ:୧୯୬୨ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:କୋଲକାତା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଜୀବନ ମୋହନ ମହାପାତ୍ର

**ଜୀବନ ମୋହନ ମହାପାତ୍ର** ( ଜନ୍ମ: ୨୪ ଏପ୍ରିଲ ୧୯୩୦) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
ଜୀବନ ମୋହନ ମହାପାତ୍ରଙ୍କ ଜନ୍ମ ୨୪ ଏପ୍ରିଲ ୧୯୩୦ ମସିହାରେ ହୋଇଥିଲା । ସେ ୧୯୪୫ ମସିହାରେ ମୟୁରଭଞ୍ଜ ଜିଲ୍ଲାର ବାରିପଦା ଉଚ୍ଚ ବିଦ୍ୟାଳୟରୁ ମାଟ୍ରିକୁଲେଟ୍ ଶିକ୍ଷା ସମାପ୍ତ କରିଥିଲେ । ୧୯୫୦ ମସିହାରେ କମର୍ସରେ ସ୍ନାତକ ଡିଗ୍ରୀ ହାସଲ କରିଥିଲେ ଏବଂ ଲକ୍ଷ୍ନୌ ବିଶ୍ବବିଦ୍ୟାଳୟରୁ ଏମ.କମ୍ ଏବଂ ଏଲ୍.ଏଲ୍.ବି. ଡିଗ୍ରୀ ଅର୍ଜନ କରିଥିଲେ ।

୧୯୫୫ ମସିହାରେ ସେ ଓଡ଼ିଶା ପ୍ରଶାସନିକ ସେବାରେ ଯୋଗଦେଇଥିଲେ । ୧୯୬୦ ମସିହାରେ ନ୍ୟାୟିକ ବ୍ୟବସ୍ଥା ଓ କାର୍ଯ୍ୟକାରୀ ପ୍ରଶାସନ ଅଲଗା କରାଯିବା ପରେ, ସେ ମୁନସିଫ୍ ଭାବେ ନିଯୁକ୍ତ ହେଲେ । ୧ ମେ ୧୯୭୨ ତାରିଖରୁ ଜିଲ୍ଲା ଏବଂ ଦୌରା ବିଚାରପତି ଭାବେ ପଦୋନ୍ନତି ପାଇଲେ । ସେ ପୁରୀ, ବଲାଙ୍ଗିରରେ ଜିଲ୍ଲା ଏବଂ ଦୌରା ବିଚାରପତି , ଭୁବନେଶ୍ୱରରେ ସି.ବି.ଆଇ. ଏବଂ ଭିଜିଲାନ୍ସ ମାମଲାର ବିଚାର ନିମନ୍ତେ ନିଯୁକ୍ତ ସ୍ୱତନ୍ତ୍ର ବିଚାରପତି, ଶ୍ରମ ନ୍ୟାୟାଧିକରଣର ଅଧ୍ୟକ୍ଷ, ଓଡ଼ିଶା ଉଚ୍ଚ ନ୍ୟାୟାଳୟର ନିବନ୍ଧକ (ପ୍ରଶାସନିକ ଏବଂ ନ୍ୟାୟିକ, ଭିନ୍ନ ସମୟରେ) ଭାବେ ୧୪ ଜୁଲାଇ ୧୯୮୬ ପର୍ଯ୍ୟନ୍ତ କାମ କଲେ । ଓଡ଼ିଶା ପ୍ରଶାସନିକ ଟ୍ରିବୁନାଲ୍ ଗଠନ ହେବା ପରେ, ସେ ୧୫ ଜୁଲାଇ ୧୯୮୬ ତାରିଖରେ ଏହାର ସଦସ୍ୟ ଭାବେ ଯୋଗଦେଲେ ।

ସେ ୫ ଏପ୍ରିଲ ୧୯୮୯ରୁ ୨୩ ଏପ୍ରିଲ ୧୯୯୨ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟରତ ଥିଲେ।

## ଆଧାର 
ଶ୍ରେଣୀ:୧୯୩୦ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଲେଭୋଡୋପା/ବେନସେରାଜାଇଡ

**ଲେଭୋଡୋପା/ବେନସେରାଜାଇଡ**, (ଇଂରାଜୀ ଭାଷାରେ  **Levodopa/benserazide** ) ଅନ୍ୟ ନାମ **କୋ-ବେନେଲଡୋପା,**  ବିକ୍ରୟ ନାମ **ପ୍ରୋଲୋପା,** ହେଉଛି ପାର୍କିନ୍‌ସନ୍ ରୋଗର ଚିକିତ୍ସା ପାଇଁ ବ୍ୟବହୃତ ଏକ ମିଶ୍ରଣ ଔଷଧ ।  ଏହା ପାଟିରେ ଦିଆଯାଏ । ଯୁକ୍ତରାଜ୍ୟରେ ୨୦୨୩ ସୁଦ୍ଧା ୧୦୦ଟି ବଟିକାର ମୂଲ୍ୟ ପ୍ରାୟ ୧୦ ପାଉଣ୍ଡ ଥିଲା ।

## ଆଧାର
କିଶୋର ଚନ୍ଦ୍ର ଜଗଦେବ ରାୟ

**କିଶୋର ଚନ୍ଦ୍ର ଜଗଦେବ ରାୟ** (ଜନ୍ମ ୮-୩-୧୯୩୨) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
କିଶୋର ଚନ୍ଦ୍ର ଜଗଦେବ ରାୟ ୮ ମାର୍ଚ୍ଚ ୧୯୩୨ରେ ଜନ୍ମ ଗ୍ରହଣ କରିଥିଲେ । ଜଷ୍ଟିସ ଜଗଦେବ ରାୟ, ୧୯୬୪ ମସିହାରେ ଓଡ଼ିଶା ଉଚ୍ଚ ନ୍ୟାୟାଳୟରେ ଜଣେ ଓକିଲ ଭାବରେ ଦେୱାନୀ, ଫୌଜଦାରୀ, ରେଭେନ୍ୟୁ ତଥା ସାମ୍ବିଧାନିକ ମାମଲାରେ ନିଜର ଆଇନ ବ୍ୟବସାୟ ଆରମ୍ଭ କରିଥିଲେ । ପରେ ୧୯୮୮ ମସିହାର ଜାନୁଆରୀ ମାସରେ ଉଚ୍ଚନ୍ୟାୟାଳୟରେ ସରକାରୀ ଅଧିବକ୍ତା ଭାବେ ଯୋଗଦେଲେ ।

ସେ ୮.୫.୧୯୮୯ରୁ ୭.୩.୧୯୯୪ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟ ନିର୍ବାହ କଲେ ।

## ଅଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଟେରିଜିଡୋନ

{{Infobox drug|verifiedrevid=470602455|image=Terizidone.svg|width=275

|pronounce=|tradename=|synonyms=4-[({4-[*N*-(3-oxo-1,2-oxazolidin-4-yl)carboximidoyl]phenyl}methylidene)amino]-1,2-oxazolidin-3-one|IUPAC_name=4,4'-{1,4-Phenylenebis[(*E*)methylylidene(*E*)azanylylidene]}bis(1,2-oxazolidin-3-one)

|pregnancy_AU=|pregnancy_US=|pregnancy_category=C|routes_of_administration=|onset=|duration_of_action=|Drugs.com=|MedlinePlus=|legal_AU=|legal_CA=|legal_UK=|legal_US=|legal_status=|bioavailability=|protein_bound=|metabolism=|elimination_half-life=|excretion=|C=14|H=14|N=4|O=4|SMILES=O=C3NOCC3/N=C/c2ccc(/C=N/C1C(=O)NOC1)cc2|StdInChI=1S/C14H14N4O4/c19-13-11(7-21-17-13)15-5-9-1-2-10(4-3-9)6-16-12-8-22-18-14(12)20/h1-6,11-12H,7-8H2,(H,17,19)(H,18,20)/b15-5+,16-6+|StdInChI_Ref=|StdInChIKey=ODKYYBOHSVLGNU-IAGONARPSA-N|StdInChIKey_Ref=}}

**ଟେରିଜିଡୋନ** (ଇଂରାଜୀ ଭାଷାରେ  **Terizidone/** **Trd** /ଟିଆରଡି) ଯକ୍ଷ୍ମା ରୋଗର ଚିକିତ୍ସା  ପାଇଁ ବ୍ୟବହୃତ ଏକ ଆଣ୍ଟିବାୟୋଟିକ ଔଷଧ । ନିର୍ଦ୍ଦିଷ୍ଟ ଭାବରେ ଏହା ବ‌ହୁରୋଗ-ପ୍ରତିରୋଧୀ ଯକ୍ଷ୍ମା (MDR-TB)ରେ ବ୍ୟବହୃତ ହୁଏ ଯେତେବେଳେ ଅନ୍ୟ ଔଷଧମାନଙ୍କ ସାହାଯ୍ୟରେ ଉପଶମ ହୁଏନି । ଏହା ସାଧାରଣତଃ ପ୍ରାୟ ୨ ବର୍ଷ ପର୍ଯ୍ୟନ୍ତ ପାଟିରେ ଦିଆଯାଏ ।

ଷ୍ଟପ୍ ଟିବି ଅନ୍ତରରାଷ୍ଟ୍ରୀୟ ସଂସ୍ଥାରୁ ଏହି ଔଷଧ ଉପଲବ୍ଧ ହୋଇପାରେ । ୨୦୧୫ ମସିହା ସୁଦ୍ଧା ଏହାର ୨୫୦ ମିଗ୍ରା ବିଶିଷ୍ଟ ୫୦ଟି ବଟିକାର ମୂଲ୍ୟ ପ୍ରାୟ ୮୦ ଆମେରିକୀୟ ଡଲାର୍ ।

## ଆଧାର
ଶୁଭ୍ରାଂଶୁ କୁମାର ମହାନ୍ତି

**ଶୁଭ୍ରାଂଶୁ କୁମାର ମହାନ୍ତି** (ଜନ୍ମ:୩-୨-୧୯୩୩) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
ଜଷ୍ଟିସ୍‌ ଶୁଭ୍ରାଂଶୁ କୁମାର ମହାନ୍ତି ୩ ଫେବୃୟାରୀ ୧୯୩୩ ମସିହାରେ ଜନ୍ମ ଗ୍ରହଣ କରିଥିଲେ । ସେ ୨୪-୧୦-୧୯୬୦ରେ ଅତିରିକ୍ତ ମୁନସିଫ୍ ଭାବରେ ଓଡ଼ିଶା ନ୍ୟାୟିକ ସେବାରେ ଯୋଗ ଦେଇଥିଲେ । ସେହି କ୍ରମରେ ସେ ସବୋର୍ଡିନେଟ୍ ଜଜ୍, ମୁଖ୍ୟ ନ୍ୟାୟିକ ମ୍ୟାଜିଷ୍ଟ୍ରେଟ୍, ଅତିରିକ୍ତ ଜିଲ୍ଲା ଏବଂ ଦୌରା ଜଜ୍, ଓଡ଼ିଶା ସରକାରଙ୍କ ଆଇନ ବିଭାଗର ଯୁଗ୍ମ ସଚିବ ଓ ସରକାରୀ ଆଇନ ରିମେମ୍ବ୍ରାନ୍ସର, ଜିଲ୍ଲା ଏବଂ ଦୌରା ଜଜ୍, ଓଡ଼ିଶା ଏବଂ ରାଜ୍ୟ ଶିକ୍ଷା ନ୍ୟାୟାଧିକରଣର ଅଧ୍ୟକ୍ଷ ଭାବରେ ୨୪-୧୦-୬୦ଠାରୁ ୧୦-୯-୮୯ ପର୍ଯ୍ୟନ୍ତ କାର୍ଯ୍ୟ କରିଥିଲେ । ୧୦-୯-୧୯୮୯ଠାରୁ ଓଡ଼ିଶା ସରକାରଙ୍କ ଆଇନ ବିଭାଗର ସଚିବ ଭାବରେ କାମ କରିଥିଲେ ।

ସେ ୨୧-୯-୧୯୯୦ଠାରୁ ୨-୨-୧୯୯୫ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବରେ କାର୍ଯ୍ୟ ନିର୍ବାହ କରିଥିଲେ ।

## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଦେବେନ୍ଦ୍ର ମୋହନ ପଟ୍ଟନାୟକ

**ଦେବେନ୍ଦ୍ର ମୋହନ ପଟ୍ଟନାୟକ** (ଜନ୍ମ: ୧-୯-୧୯୩୭) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
ଜଷ୍ଟିସ୍‌ ଦେବେନ୍ଦ୍ର ମୋହନ ପଟ୍ଟନାୟକ ୧-୯-୧୯୩୭ରେ ଜନ୍ମ ଗ୍ରହଣ କରିଥିଲେ । ଆଇନରେ ସ୍ନାତକ ଡିଗ୍ରୀ ହାସଲ କରିବାପରେ ୭-୫-୧୯୮୦ ତାରିଖରେ ସେ ଓଡ଼ିଶା ନ୍ୟାୟିକ ସେବାରେ ଯୋଗ ଦେଇଥିଲେ  । ଚାକିରି କାଳରେ ସେ ବ୍ରହ୍ମପୁର ଅତିରିକ୍ତ ଜିଲ୍ଲା ଓ ଦୌରା ବିଚାରପତି ଏବଂ ୧୨ ଅକ୍ଟୋବର ୧୯୮୩ରୁ ୨୨ ସେପ୍ଟେମ୍ବର ୧୯୮୬ ପର୍ଯ୍ୟନ୍ତ ବାରିପଦାରେ ମୟୁରଭଞ୍ଜର ଜିଲ୍ଲା ଓ ଦୌରା ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ । ୨୦-୧୦-୧୯୮୯ରୁ ସେ ଓଡ଼ିଶା ଉଚ୍ଚ ନ୍ୟାୟାଳୟର ରେଜିଷ୍ଟ୍ରାର (ଜୁଡିସିଆରି) ଭାବେ କାର୍ଯ୍ୟ କରିଥିଲେ ।

ସେ ୭.୧.୧୯୯୧ରୁ ୩୧.୮.୧୯୯୯ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ନ୍ୟାୟାଧୀଶ ଭାବେ ପଦବୀରେ ରହିଥିଲେ।

୨୭ ଜୁନ ୨୦୧୨ରେ ୭୬ ବର୍ଷ ବୟସରେ ସେ ପ୍ରାଣତ୍ୟାଗ କରିଥିଲେ ।

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଆଫ୍ରୋଜ ଶାହା

**ଆଫ୍ରୋଜ ଶାହା** ଜଣେ ଭାରତୀୟ ପରିବେଶିବିତ୍ ଓ ଓକିଲ । ବିଶ୍ୱର ସର୍ବବୃହତ ବେଳାଭୂମି ସଫେଇ ଅଭିଯାନ ଆୟୋଜନ ପାଇଁ ସେ ବେଶ୍ ଜଣାଶୁଣା । ୨୦୧୬ ମସିହାରେ, ମୁମ୍ବାଇର ବାର୍ସୋବା ବେଳାଭୂମିର ସଫେଇ ଅଭିଯାନ ଆରମ୍ଭ ଓ ନେତୃତ୍ୱ ନେବା ପାଇଁ ଶାହାଙ୍କୁ ମିଳିତ ଜାତିସଂଘ ଚାମ୍ପିୟନ ଅଫ୍ ଦି ଆର୍ଥ ଟାଇଟଲ ପ୍ରଦାନ କରାଯାଇଥିଲା । 

ମୁମ୍ବାଇର ମିଥି ନଦୀ ଓ ଦାନା ପାଣି ବେଳାଭୂମିରୁ ପ୍ଲାଷ୍ଟିକ ବାହାର କରିବା ପାଇଁ ଶାହା ଦାଉଦି ବୋହରାଙ୍କ ଟର୍ନିଂ ଦି ଟାଇଡ୍ ଅଭିଯାନ ସହ ଭାଗିଦାରୀ କରିଥିଲେ । ମୁମ୍ବାଇର ସମୁଦ୍ର କୂଳକୁ ସଫା କରିବା ପାଇଁ ଆଫରୋଜ ଶାହାଙ୍କ ପ୍ରୟାସରେ ଅନୁପ୍ରାଣିତ ହୋଇ ଜାତିସଂଘ ପରିବେଶ କାର୍ଯ୍ୟକ୍ରମ ବିଶ୍ୱସ୍ତରରେ ସ୍ୱଚ୍ଛ ସମୁଦ୍ର ଅଭିଯାନ ଆରମ୍ଭ କରିଥିଲା । ୨୦୧୯ ମସିହାରେ, ଶାହ ସିଏନ୍‌ଏନ୍‌ର ଶ୍ରେଷ୍ଠ ୧୦ ଜଣ ନାୟକଙ୍କ ମଧ୍ୟରେ ସ୍ଥାନ ପାଇଥିଲେ ।

## ପୁରସ୍କାର ଓ ସମ୍ମାନ 
* ଇଉନାଇଟେଡ୍ ନେସନ୍ସ ଚମ୍ପିଆନ୍ସ ଅଫ୍ ଦି ଆର୍ଥ ୨୦୧୬
* ସିଏନ୍ଏନ୍-ନ୍ୟୁଜ୍ ୧୮ ଇଣ୍ଡିଆ ଅଫ୍ ଦି ଇଅର୍ ୨୦୧୭
* ସିଏନ୍ଏନ‌ଦ୍ୱାରା ୨୦୧୯ ମସିହାର ଶ୍ରେଷ୍ଠ ୧୦ ଜଣ ନାୟକଙ୍କ ମଧ୍ୟରେ ସ୍ଥାନିତ
* ୨୦୧୯ ମସିହା ପାଇଁ ଜିକ୍ୟୁଦ୍ୱାରା ପୁରସ୍କୃତ

୨୦୧୭ ମସିହାର ମଇ ୨୮ ତାରିଖରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦିଙ୍କର ରେଡିଓ କାର୍ଯ୍ୟକ୍ରମ 'ମନ୍ କି ବାତ୍'ରେ ବାର୍ସୋବା ବେଳାଭୂମିକୁ ଅପରିଷ୍କାର ଓ ଆବର୍ଜନାରୁ ପରିଷ୍କାର ତଥା ସୁନ୍ଦର କରିବା ପାଇଁ ଶାହାଙ୍କ କାର୍ଯ୍ୟକୁ ପ୍ରଶଂସା କରିଥିଲେ ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମହାରାଷ୍ଟ୍ରର ଲୋକ
ଶ୍ରେଣୀ:ଭାରତୀୟ ପରିବେଶବିତ
ଟ୍ରାଆମସିନୋଲୋନ ହେକ୍ସାସେଟୋନାଇଡ

**ଟ୍ରାଆମସିନୋଲୋନ ହେକ୍ସାସେଟୋନାଇଡ** (ଇଂରାଜୀ ଭାଷାରେ  **Triamcinolone hexacetonide**), ଅନ୍ୟମାନଙ୍କ ମଧ୍ୟରେ **ଆରିଷ୍ଟୋସ୍ପାନ୍** ଏହାର ଏକ ବିକ୍ରୟ ନାମ, ହେଉଛି ନାବାଳକ ଇଡିଓପାଥିକ୍ ଆର୍ଥ୍ରାଇଟିସ୍ (juvenile idiopathic arthritis/ JIA)ର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ଗଣ୍ଠିରେ ଇଞ୍ଜେକସନ ଆକାରରେ ଦିଆଯାଏ । ଏହାର ପ୍ରଭାବ ୪ ସପ୍ତାହ ପର୍ଯ୍ୟନ୍ତ ରହିଥାଏ । ଏକ ବିକଳ୍ପ ଭାବରେ ଟ୍ରାଆମସିନୋଲୋନ ଆସେଟୋନାଇଡ୍ ବ୍ୟବହାର କରାଯାଇପାରେ ।

ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, ଫୁଲା, ଅଧିକ ସଂକ୍ରମଣ ଆଶଙ୍କା, ଶୋଇବାରେ ଅସୁବିଧା ଏବଂ ପାକସ୍ଥଳୀ ଘାଆ ଅନ୍ତର୍ଭୁକ୍ତ ହୋଇପାରେ ।

୧୯୬୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଏହାର ନାମ ଲିପିବଦ୍ଧ ଅଛି ।

## ଆଧାର
ବାସୁଦେବ ପାଣିଗ୍ରାହୀ

**ବାସୁଦେବ ପାଣିଗ୍ରାହୀ** (ଜନ୍ମ: ଜାନୁଆରୀ ୧୯, ୧୯୪୨) ଜଣେ ଭାରତୀୟ ଆଇନଜୀବୀ ଏବଂ ଓଡ଼ିଶା ତଥା କଲିକତା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ବୃତ୍ତି 
ଜଷ୍ଟିସ୍‌ ବାସୁଦେବ ପାଣିଗ୍ରାହୀ ଜାନୁଆରୀ ୧୯, ୧୯୪୨ରେ ଜନ୍ମ ଗ୍ରହଣ କରିଥିଲେ । ସେ ଏପ୍ରିଲ୍ ୮, ୧୯୬୮ରେ ଓଡ଼ିଶା ବାର କାଉନସିଲରେ ନାମ ଲେଖାଇ ଓକିଲାତି ପେଶା ଆରମ୍ଭ କରିଥିଲେ । ଏହିପରି ଭାବେ ସେ ଜିଲ୍ଲା ଅଦାଲତଗୁଡ଼ିକରେ ଦେୱାନୀ, ଫୌଜଦାରୀ ଏବଂ ରେଭେନ୍ୟୁ ମାମଲାରେ ୧୫ ବର୍ଷ ପର୍ଯ୍ୟନ୍ତ ଆଇନ ବ୍ୟବସାୟ କରିଥିଲେ। ସେ ମାର୍ଚ୍ଚ ୭, ୧୯୮୩ରେ ଓଡ଼ିଶା ନ୍ୟାୟିକ ସେବାରେ ଯୋଗଦେଇଥିଲେ ଏବଂ ଏକ ଅତିରିକ୍ତ ଜିଲ୍ଲା ନ୍ୟାୟାଧୀଶ ଭାବେ ନିଯୁକ୍ତି ପାଇଥିଲେ । ସେ ଓଡ଼ିଶା ସରକାରଙ୍କ ଆଇନ ବିଭାଗର ବିଭିନ୍ନ ପଦବୀରେ ମଧ୍ୟ କାର୍ଯ୍ୟରତ ଥିଲେ । ୧୯୯୧ରୁ ୧୯୯୩ ଅବଧି ମଧ୍ୟରେ ସେ କଟକର ଜିଲ୍ଲା ଓ ଦୌରା ବିଚାରପତି ଭାବେ କାର୍ଯ୍ୟ କରିଥିଲେ । 

ସେ ଓଡ଼ିଶା ଉଚ୍ଚ ନ୍ୟାୟାଳୟର ଅତିରିକ୍ତ ବିଚାରପତି ଭାବେ ୩୧ ମାର୍ଚ୍ଚ ୧୯୯୪ରେ ନିଯୁକ୍ତ ହେଲେ ଏବଂ ୨୧ ନଭେମ୍ବର ୧୯୯୪ରେ କଲିକତା ଉଚ୍ଚ ନ୍ୟାୟାଳୟକୁ ବଦଳି ହୋଇଥିଲେ ।

## ଆଧାର 
ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:କଲିକତା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ବିଚିତ୍ରାନଦ ଦାସ (ବିଚାରପତି)

**ବିଚିତ୍ରାନନ୍ଦ ଦାସ** (ଜନ୍ମ: ୮-୮-୧୯୩୩) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ପେଶା 
ଜଷ୍ଟିସ୍‌ ବିଚିତ୍ରାନଦ ଦାସ ୮ ଅଗଷ୍ଟ ୧୯୩୩ ମସିହାରେ ସମ୍ବଲପୁର ଜିଲ୍ଲାର କାନଖିଣ୍ଡା ଗ୍ରାମରେ ଜନ୍ମ ଗ୍ରହଣ କରିଥିଲେ । ସେ ବନାରସ ହିନ୍ଦୁ ବିଶ୍ବବିଦ୍ୟାଳୟରୁ ସ୍ନାତକ ଶିକ୍ଷା ସମାପ୍ତ କରିବା ପରେ ସେ କଟକର ମଧୁସୂଦନ ଆଇନ ବିଶ୍ୱବିଦ୍ୟାଳୟରେ ଭର୍ତ୍ତି ହୋଇ ଏଲଏଲବି ଡିଗ୍ରୀ ହାସଲ କରିଥିଲେ । ଏଲଏଲବି ସମାପ୍ତ କରିବା ପରେ, ଶ୍ରୀ ଦାସ ସମ୍ବଲପୁରରେ ଛଅ ବର୍ଷ ପର୍ଯ୍ୟନ୍ତ ଆଇନଜୀବୀ ଭାବେ ଆଇନ ବ୍ୟବସାୟ କରିଥିଲେ ଏବଂ ପରେ ସେ ୨୫-୧୦-୧୯୬୧ ତାରିଖରେ ଓଡ଼ିଶା ନ୍ୟାୟିକ ସେବାରେ ଯୋଗ ଦେଲେ । ଏହି କ୍ରମରେ ସେ ୨୫-୧୦-୧୯୬୧ରୁ ୨୭-୩-୧୯୮୯ ଅବଧି ମଧ୍ୟରେ ଅତିରିକ୍ତ ମୁନ୍ସିଫ, ମୁନ୍ସିଫ, ଚତୁର୍ଥ ସବ୍‌ ଜଜ, ସବ୍‌ ଜଜ ଓ ରେଜିଷ୍ଟ୍ରାର୍, ସ୍ୱତନ୍ତ୍ର ଅଧିକାରୀ, ମୁଖ୍ୟ ନ୍ୟାୟିକ ମାଜିଷ୍ଟ୍ରେଟ୍ (C.J.M.), ଅତିରିକ୍ତ ଜିଲ୍ଲା ଓ ଦୌରା ବିଚାରପତି, ବିକ୍ରୟ କର ଅପିଲାଟ୍ ନ୍ୟାୟାଧୀକରଣରେ ନ୍ୟାୟିକ ମେମ୍ବର ଭଳି ଏକାଧିକ ପଦବୀରେ କାର୍ଯ୍ୟ ନିର୍ବାହ କରିଥିଲେ । ୨୮-୩-୧୯୮୯ରୁ ୬-୧-୧୯୯୧ ପର୍ଯ୍ୟନ୍ତ ସେ ଓଡ଼ିଶା ସରକାରଙ୍କ ଆଇନ ବିଭାଗରେ ଲିଗାଲ୍ ରିମେମ୍ବରେନ୍ସର ଏବଂ ଅତିରିକ୍ତ ସଚିବ ଭାବରେ କାମ କରିଥିଲେ ।

୭-୧-୧୯୯୧ରେ ସେ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବରେ ନିଯୁକ୍ତ ହୋଇଥିଲେ ଏବଂ ୦୭ ଅଗଷ୍ଟ ୧୯୯୫ରେ ସେବା ନିବୃତ ହୋଇଥିଲେ ।

## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ସୋନାଲି ସେଗାଲ

**ସୋନାଲି ଏ ସଜନାନୀ** (ଜନ୍ମ ୧ ମଇ ୧୯୮୯) ଜଣେ ଭାରତୀଯ଼ ଅଭିନେତ୍ରୀ ଏବଂ ସୌନ୍ଦର୍ଯ୍ୟ଼ ପ୍ରତିଯୋଗିତାର ଟାଇଟଲ୍ଧାରୀ ଯିଏ ମିସ୍ ଇଣ୍ଟରନ୍ଯ଼ାସନାଲ ୨୦୦୬ରେ ଭାରତକୁ ପ୍ରତିନିଧିତ୍ୱ କରିଥିଲେ ଏବଂ ଶୀର୍ଷ ୧୨ ସ୍ଥାନ ପାଇଥିଲେ। ତାଙ୍କର ପ୍ରଥମ ଚଳଚ୍ଚିତ୍ର ଥିଲା ଲଭ୍ ରଞ୍ଜନ ନିର୍ଦ୍ଦେଶିତ ୨୦୧୧ର ପ୍ଯ଼ାର୍ କା ପଞ୍ଚନାମା। ସେ ରାଯ଼ୋ ଏସ୍ ବଖିର୍ତାଙ୍କ ବିପକ୍ଷରେ ବିକ୍ରାନ୍ତ ଚୌଧୁରୀ ଭୂମିକାରେ ଅଭିନଯ଼ କରିଥିଲେ। ସୋନାଲିଙ୍କୁ *ପ୍ଯ଼ାର କା ପଞ୍ଚନାମା ୨* ଏବଂ ୱେଡିଙ୍ଗ ପୁଲ୍ୱରେ ମଧ୍ଯ଼ ଦେଖିବାକୁ ମିଳିଥିଲା, ଉଭଯ଼ ଗୋଟିଏ ଦିନରେ (୧୬ ଅକ୍ଟୋବର) ମୁକ୍ତିଲାଭ କରିଥିଲେ। ନିକଟରେ ତାଙ୍କୁ ସଲମାନ ଖାନ ସହ 'ଥମ୍ସ ଅପ୍ "ର ଏକ ବିଜ୍ଞାପନରେ ଦେଖିବାକୁ ମିଳିଥିଲା।

ମିସ୍ ଇଣ୍ଡିଆ ୱାର୍ଲ୍ଡୱାଇଡ୍ ପ୍ରତିଯୋଗିତାରେ ଭାଗ୍ଯ଼ ପରୀକ୍ଷା କରିବାକୁ ନିଷ୍ପତ୍ତି ନେବା ପୂର୍ବରୁ ସେ ଜଣେ ର୍ଯ଼ାମ୍ପ ମଡେଲ ଥିଲେ। ସେ କାନାଡାର ଗାଯ଼କ ପ୍ରେମ (ଟାଇମ୍ସର) ଏବଂ ଡକ୍ଟର ଜିଉସ୍ (ଷ୍ଟୁଡିଓ ୱାନ୍)ଙ୍କ ପାଇଁ ମ୍ଯ଼ୁଜିକ୍ ଭିଡିଓରେ ଅଭିନଯ଼ କରିଛନ୍ତି। ରିବକ୍, କାଷ୍ଟ୍ରୋଲ୍, ଇଣ୍ଡିଆଟାଇମ୍ସ, ଫିଲ୍ମଫେଯ଼ାର, ଟାଇମ୍ସ ଅଫ୍ ଇଣ୍ଡିଆ ଏବଂ ଦାଦାଗିରି (ରିଅଲିଟି ଶୋ) ପାଇଁ ଲାଇଭ୍ ଇଭେଣ୍ଟରେ ଆଙ୍କରିଙ୍ଗ୍ କରିବା ପରେ ସେ ଋଷରେ ଥିବା ଭାରତୀଯ଼ ଦୂତାବାସରେ ମଧ୍ଯ଼ ପ୍ରଦର୍ଶନ କରିଛନ୍ତି।

ସୋନାଲି ମଧ୍ଯ଼ ନବଜୋତ ଗୁଲାଟିଙ୍କ ନିର୍ଦ୍ଦେଶିତ ସନ୍ନି ସିଂ, ସୁପ୍ରିଯ଼ା ପାଠକ ଏବଂ ପୁନମ୍ ଡିଲନଙ୍କ ଅଭିନୀତ ଏକ ରୋମାଣ୍ଟିକ୍ କମେଡି ଜଯ଼ ମମି ଡିରେ ମୁଖ୍ଯ଼ ଭୂମିକାରେ ଅଭିନଯ଼ କରିଥିଲେ। ଏହି ଚଳଚ୍ଚିତ୍ରଟି ୧୭ ଜାନୁଆରୀ ୨୦୨୦ରେ ମୁକ୍ତିଲାଭ କରିଥିଲା।

## ବ୍ଯ଼କ୍ତିଗତ ଜୀବନ 
ଜୁନ୍ ୨୦୨୩ ରେ, ସେ ରେଷ୍ଟୁରାଣ୍ଟ ମାଲିକ ଆଶେଶ ଏଲ୍ ସଜନାନୀଙ୍କୁ ବିବାହ କରିଥିଲେ।

## ଆଧାର 
## ବାହ୍ଯ଼ ଲିଙ୍କ 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୮୯ ଜନ୍ମ
ଯଜ୍ଞେଶ୍ଵର ଦାସ

**ଯଜ୍ଞେଶ୍ୱର ଦାସ** (୨୯ ଜୁଲାଇ ୧୯୩୬) ଜଣେ ଭାରତୀୟ ଆଇନଜୀବୀ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି ।

## ଶିକ୍ଷା ଓ ବୃତ୍ତି 
ଯଜ୍ଞେଶ୍ୱର ଦାସ ୨୯ ଜୁଲାଇ ୧୯୩୬ ଦିନ ବଲାଙ୍ଗିର ଜିଲ୍ଲାର ସୋନପୁରରେ ଜନ୍ମ ଗ୍ରହଣ କରିଥିଲେ । ସେ ୧୯୫୩ ମସିହାରେ ସୋନପୁର ମହାରାଜା ହାଇସ୍କୁଲରୁ ମାଟ୍ରିକ ପାସ୍ କରିଥିଲେ । ଏହା ପରେ ସେ ଉଚ୍ଚତର ଶିକ୍ଷା ସମ୍ବଲପୁରର ଗଙ୍ଗାଧର ମେହେର ବିଶ୍ୱବିଦ୍ୟାଳୟ, କଟକର ରେଭେନସା ବିଶ୍ୱବିଦ୍ୟାଳୟରେ ସମାପ୍ତ କରିବା ପରେ ମଧୁସୂଦନ ଆଇନ ବିଶ୍ୱବିଦ୍ୟାଳୟରେ ଅଧ୍ୟୟନ କରି ୧୯୬୧ ମସିହାରେ ଆଇନରେ ସ୍ନାତକ ଡିଗ୍ରୀ ଅର୍ଜନ କରିଥିଲେ । ସେ ୧୯୬୨ ଫେବୃଆରୀରେ ଏକ ପ୍ଲୀଡର ଭାବେ ଲାଇସେନ୍ସ ପାଇଥିଲେ ଏବଂ ୧୯୬୨ ମେ ମାସରେ  ଏକ ଆଇନଜୀବୀ ଭାବେ ନାମ ତାଲିକାଭୁକ୍ତ ହେଲେ। ସମ୍ବଲପୁରରେ ସେ ଏକ ଆଇନଜୀବୀ ଭାବେ ଦେୱାନୀ ଏବଂ ଫୌଜଦାରୀ ମାମଲାରେ ଓକିଲାତି କରୁଥିଲେ ଏବଂ ଆର.ଡି.ସି. ଏବଂ ବୋର୍ଡ ଅଫ୍ ରେଭେନ୍ୟୁର ଅଦାଲତରେ ଅନେକ ଗୁରୁତ୍ୱପୂର୍ଣ୍ଣ ମାମଲା ପରିଚାଲନା କରିଥିଲେ । ସେ କେତେକ ମାମଲାରେ ଓଡ଼ିଶା ଉଚ୍ଚନ୍ୟାୟାଳୟରେ ମଧ୍ୟ ଉପସ୍ଥାପନ କରିଥିଲେ ।

ଶ୍ରୀ ଦାସ ୧୯୭୦ରୁ ୧୯୭୫ ପର୍ଯ୍ୟନ୍ତ ସମ୍ବଲପୁରର ଲାଲପତ୍ ରାୟ ଆଇନ କଲେଜରେ ସାମୟିକ ଅଧ୍ୟାପକ ଭାବେ କାର୍ଯ୍ୟ କରୁଥିଲେ ଏବଂ ୧୫ ଡିସେମ୍ବର ୧୯୭୫ରେ ଓଡ଼ିଶା ସୁପିରିଅର ନ୍ୟାୟିକ ସେବା (ବରିଷ୍ଠ ଶାଖା) ଭିତ୍ତିରେ ଏକ ଜିଲ୍ଲା ଜଜ ଭାବେ ଯୋଗଦେଇଥିଲେ । ଶ୍ରୀ ଦାସ ବାଲେଶ୍ୱର, ଢେଙ୍କାନାଳ ଏବଂ କଟକର ଜିଲ୍ଲା ଜଜ ଭାବେ କାର୍ଯ୍ୟ କରିଥିଲେ । ସେ ୧୯୮୧ରୁ ୧୯୮୩ ପର୍ଯ୍ୟନ୍ତ ଦେବୋତ୍ତର କମିଶନର୍ ଭାବେ ଏବଂ ଜୁଲାଇ ୧୯୮୭ରୁ ଆଇନ ବିଭାଗର ସଚିବ  ସଚିବ ଭାବେ କାର୍ଯ୍ୟ କରିଥିଲେ ।

ସେ ୨୦ ମାର୍ଚ୍ଚ ୧୯୮୯ରୁ ୨୨ ଜାନୁଆରୀ ୧୯୯୦ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବେ କାର୍ଯ୍ୟ ନିର୍ବାହ କରିଥିଲେ । ଏବଂ ସହଧର୍ମିଣୀ ସୁଧାମୟୀ ଦାସ ।

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ପ୍ରକାଶ ଚନ୍ଦ୍ର ନାୟକ

**ପ୍ରକାଶ ଚନ୍ଦ୍ର ନାୟକ** (ଜନ୍ମ:୨ ସେପ୍ଟେମ୍ବର ୧୯୪୧)  ଓଡ଼ିଶା ତଥା ଛତିଶଗଡ ଉଚ୍ଚ ନ୍ୟାୟାଳୟର ପ୍ରାକ୍ତନ  ବିଚାରପତି । ଏବଂ 11.4.1994ଠାରୁ 14.4.2002 ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବରେ କାର୍ଯ୍ୟରତ ଥିଲେ ।

## ଅଧାର 
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ଛତିଶଗଡ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ବିନୋଦ କୁମାର ଶର୍ମା

**ବିନୋଦ କୁମାର ଶର୍ମା** (**ବିନୋଦ ଶର୍ମା** ଭାବରେ ମଧ୍ୟ ଜଣାଶୁଣା) ଜଣେ ଭାରତୀୟ ପ୍ରଫେସର । ସେ ଭାରତର ବିପର୍ଯ୍ୟୟ ପରିଚାଳନାର ପ୍ରଥମ ପ୍ରଫେସର ଏବଂ ୨୦୨୨ ମସିହାରେ ସୁଭାଷ ଚନ୍ଦ୍ର ବୋଷ ଆପଦା ପ୍ରବନ୍ଧନ ପୁରସ୍କାର ପାଇଥିଲେ । ସେ ଭାରତରେ ବିପର୍ଯ୍ୟୟ ବିପଦ ହ୍ରାସ ପାଇଁ ପ୍ରୟାସ ପାଇଁ ଜଣାଶୁଣା ।

## ପେଷା 
ସେ ହେଉଛନ୍ତି ଜାତୀୟ ବିପର୍ଯ୍ୟୟ ପରିଚାଳନା କେନ୍ଦ୍ରର ପ୍ରତିଷ୍ଠାତା ସଂଯୋଜକ । ବର୍ତ୍ତମାନ, ସେ ଇଣ୍ଡିଆନ୍ ଇନଷ୍ଟିଚ୍ୟୁଟ୍ ଅଫ୍ ପବ୍ଲିକ୍ ଆଡ୍‌ମିନିଷ୍ଟ୍ରେସନ୍‌ରେ ସିନିୟର ପ୍ରଫେସର୍ ଭାବେ କାର୍ଯ୍ୟ କରୁଛନ୍ତି । ସେ ବେନଗାଜି ବିଶ୍ୱବିଦ୍ୟାଳୟ, ସୁଲେମାନିଆ ବିଶ୍ୱବିଦ୍ୟାଳୟ ଓ ସଲାହଦ୍ଦିନ ବିଶ୍ୱବିଦ୍ୟାଳୟ-ଏରବିଲରେ ଆସୋସିଏଟ୍ ପ୍ରଫେସର, ଡେଲାୱେର ବିଶ୍ୱବିଦ୍ୟାଳୟର ପରାମର୍ଶଦାତା ଏବଂ କ୍ୟୋଟୋ ବିଶ୍ୱବିଦ୍ୟାଳୟରେ ଭିଜିଟିଂ ପ୍ରଫେସର ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ଲାଲ ବାହାଦୁର ଶାସ୍ତ୍ରୀ ନ୍ୟାସନାଲ ଏକାଡେମୀ ଅଫ୍ ଆଡ୍‌ମିନିଷ୍ଟ୍ରେସନ୍‌ରେ ରିସୋର୍ସ ପର୍ସନ ଅଟନ୍ତି ।

## ଆଧାର 
ଶ୍ରେଣୀ:ଭାରତୀୟ ପରିବେଶ ବିଜ୍ଞାନୀ
ଶ୍ରେଣୀ:ଭାରତୀୟ ପରିବେଶବିତ
ଶ୍ରେଣୀ:ବିପର୍ଯ୍ୟୟ ପରିଚାଳନା
ଶ୍ରେଣୀ:ଜୀବିତ ବ୍ୟକ୍ତି
କହ୍ନେୟାଲାଲ ଇସ୍ରାନୀ

**କହ୍ନେୟାଲାଲ ଇସ୍ରାନୀ** (ଜନ୍ମ: ୨୦ ମାର୍ଚ୍ଚ ୧୯୩୩) ମଧ୍ୟ ପ୍ରଦେଶ ଉଚ୍ଚ ନ୍ୟାୟାଳୟ ତଥା ଓଡ଼ିଶା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ବୃତ୍ତି 
ଜଷ୍ଟିସ୍‌ କହ୍ନେୟାଲାଲ ଇସରାନୀଙ୍କ ଜନ୍ମ ସିନ୍ଧ (ପାକିସ୍ତାନ)ରେ ୨୦ ମାର୍ଚ୍ଚ ୧୯୩୩ ତାରିଖରେ ହୋଇଥିଲା । ୧୯୪୭ରେ ଭାରତ ବିଭାଜନ ପରେ ସେ ଭାରତକୁ ଆସିଥିଲେ । B.A. ଏବଂ LL.B. ଡିଗ୍ରୀ ହାସଲ କରିବା ପରେ, ସେ ୧୯୬୦ରେ ଆଇନ ବୃତ୍ତିରେ ଏକ ପ୍ଲିଡର ଭାବରେ ଯୋଗଦେଲେ ଏବଂ ଭୋପାଲରେ ତାଙ୍କ ଜେଷ୍ଠ ଭାଇ, ବରିଷ୍ଠ ଆଇନଜୀବୀ ଶ୍ରୀ ଉତ୍ତମଚନ୍ଦ ଇସରାନୀଙ୍କ ସହିତ ଆଇବ ବ୍ୟବସାୟ ଆରମ୍ଭ କରିଥିଲେ । ସେ ୧୯୬୨ରେ Advocates Act, 1961 ଅନୁସାରେ ଏକ ଆଇନଜୀବୀ ଭାବରେ ନାମଭୂକ୍ତ ହୋଇଥିଲେ । ୧୯୬୫ରେ ସେ ତାଙ୍କର ଆଇନ ବ୍ୟବସାୟ ଜବଲପୁରକୁ ସ୍ଥାନାନ୍ତର କରିଥିଲେ ।

ଜଷ୍ଟିସ୍‌ ଇସ୍ରାଣୀ ସରକାରୀ ଆଡଭୋକେଟ୍, ରେଲୱେ ଆଡଭୋକେଟ୍ ସହ ବିଭିନ୍ନ ବ୍ୟାଙ୍କ, ଭାରତ ଭାରୀ ବିଦ୍ୟୁତ ନିର୍ମାଣ, ୟୁନିଅନ୍ କାର୍ବାଇଡ୍, ଭୋପାଲ ଏବଂ ଅନ୍ୟାନ୍ୟ କମ୍ପାନୀଗୁଡ଼ିକର ବିଧି ଉପଦେଷ୍ଟା ଭାବରେ ମଧ୍ୟ କାମ କରିଥିଲେ । ସେ ୨୦ ବର୍ଷ ଧରି ଲଗାତାର ଜବଲପୁର ସିନ୍ଧୀ ସମାଜର ଅଧ୍ୟକ୍ଷ ଥିଲେ । ସେ ଜବଲପୁର ପ୍ରେସ୍ କ୍ଲାବର ସଦସ୍ୟ ରହିଥିଲେ । 

ସେ ୨୮.୦୭.୧୯୯୦ରେ ମଧ୍ୟପ୍ରଦେଶ ଉଚ୍ଚ ନ୍ୟାୟାଳୟର ବିଚାରପତି ଭାବରେ ଏବଂ ୨୮.୦୪.୧୯୯୪ରୁ ୨୦.୦୩.୧୯୯୫ ପର୍ଯ୍ୟନ୍ତ ଓଡ଼ିଶା ଉଚ୍ଚ ନ୍ୟାୟାଳୟର ବିଚାରପତି ଭାବରେ କାର୍ଯ୍ୟ ସଂପାଦନ କରିଥିଲେ।

## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:ମଧ୍ୟ ପ୍ରଦେଶ ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ରାବିଡାସଭିର

{{Infobox drug|verifiedrevid=|image=Ravidasvir.svg|width=275

|pronounce=|tradename=|synonyms=PPI-668|IUPAC_name=(2*S*)-2-{[Hydroxy(methoxy)methylidene]amino}-1-[(2*S*)-2-[5-(6-{2-[(2*S*)-1-[(2*S*)-2-{[hydroxy(methoxy)methylidene]amino}-3-methylbutanoyl]pyrrolidin-2-yl]-1*H*-1,3-benzodiazol-6-yl}naphthalen-2-yl)-1*H*-imidazol-2-yl]pyrrolidin-1-yl]-3-methylbutan-1-one

|pregnancy_AU=|pregnancy_US=|pregnancy_category=|routes_of_administration=By mouth ଏହା ସୋଫୋସଭିର ସ‌ହିତ ବ୍ୟବ‌ହୃତ ହୁଏ ଯାହାର ଆରୋଗ୍ୟ ହାର ୯୭% । ଏହା ଉଭୟ ହେପାଟାଇଟିସ ସି ଓ ଏଚଆଇ‌ଭି/ଏଡସ ରୋଗର ବ୍ୟବ‌ହୃତ ହୁଏ । ମଧୁମେହ ରୋଗୀ ବ୍ୟବ‌ହାର କଲେ ନିମ୍ନ ରକ୍ତ ଶର୍କରା ହୋଇପାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି  । ଏକ ୧୨ ସପ୍ତାହ ଚିକିତ୍ସାରେ ପ୍ରାୟ ୩୦୦ରୁ ୫୦୦ ଡଲାର ଖର୍ଚ୍ଚ ହେଉଥିବା  ଆଶା କରାଯାଉଛି | 

## ଆଧାର
ପ୍ରସିଦ୍ଧି ସିଂହ

**ପ୍ରସିଦ୍ଧି ସିଂହ** (ଜନ୍ମ: ୩୧ ଅକ୍ଟୋବର ୨୦୧୨) ଜଣେ ସାମାଜିକ ଉଦ୍ୟୋଗୀ ଓ ପରିବେଶ କର୍ମୀ, ଯିଏକି ତାମିଲନାଡ଼ୁର ଚେଙ୍ଗଲପଟ୍ଟୁ ଜିଲ୍ଲାର ବାସିନ୍ଦା ଅଟନ୍ତି । ସେ ପ୍ରତିଷ୍ଠା କରିଥିବା 'ପ୍ରସିଦ୍ଧି ଫରେଷ୍ଟ୍ ଫାଉଣ୍ଡେସନ୍' ମାଧ୍ୟମରେ ସମଗ୍ର ଭାରତ ବର୍ଷରେ ହଜାର ହଜାର ଗଛ ଓ ଚଉଦଟି ଜଙ୍ଗଲ ବୃକ୍ଷରୋପଣ କାର୍ଯ୍ୟକ୍ରମର ନେତୃତ୍ୱ ନେଇଥିବାରୁ ସେ ପ୍ରସିଦ୍ଧ । ପୁଡୁଚେରୀରେ ପ୍ରସିଦ୍ଧି ନିୟମିତ ଭାବେ ପରିବେଶ କାର୍ଯ୍ୟକଳାପ କରୁଥିଲେ ।

## ବ୍ୟକ୍ତିଗତ ଜୀବନ 
୨୦୧୨ ମସିହାରେ ଜନ୍ମଗ୍ରହଣ କରିଥିବା ପ୍ରସିଦ୍ଧି ବର୍ତ୍ତମାନ ଚେନ୍ନାଇର ମହିନ୍ଦ୍ରା ୱାର୍ଲ୍ଡ ସ୍କୁଲରେ ପ୍ରାଥମିକ ବିଦ୍ୟାଳୟରେ ପାଠ ପଢ଼ୁଛନ୍ତି । ୨୦୧୬ ମସିହାରେ, ବର୍ଦ୍ଧା ବାତ୍ୟାରେ ତାଙ୍କ ଆଖପାଖ ଅଞ୍ଚଳରେ ଗଛ ଉପୁଡ଼ି ପଡ଼ିବା ସହ ଗାଁ ଓ ଚାଷ ଜମି ନଷ୍ଟ ହେବା ପରେ ସେ ପରିବେଶ ସୁରକ୍ଷାରେ ସକ୍ରିୟ ହୋଇଥିଲେ।

## ପୁରସ୍କାର ଓ ମାନ୍ୟତା 
ସମାଜ କଲ୍ୟାଣ କ୍ଷେତ୍ରରେ ତାଙ୍କର ଅବଦାନ ପାଇଁ ତାଙ୍କୁ ୨୦୨୧ ମସିହାରେ ପ୍ରଧାନମନ୍ତ୍ରୀ ରାଷ୍ଟ୍ରୀୟ ବାଳ ପୁରସ୍କାର ପ୍ରଦାନ କରାଯାଇଥିଲା ।

## ଆଧାର 
ଶ୍ରେଣୀ:ତାମିଲନାଡ଼ୁର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୧୨ ଜନ୍ମ
ଶ୍ରେଣୀ:ଭାରତୀୟ ପରିବେଶବିତ
ନ୍ୟାୟ ସଂଗ୍ରହାଳୟ, ଓଡ଼ିଶା

ଓଡ଼ିଶା ଉଚ୍ଚ ନ୍ୟାୟାଳୟର **ନ୍ୟାୟ ସଂଗ୍ରହାଳୟ** ଓଡ଼ିଶାର କଟକଠାରେ ଅବସ୍ଥିତ । ଏହି ସଂଗ୍ରହାଳୟରେ ଓଡ଼ିଶାର ନ୍ୟାୟପାଳିକାର ବ୍ରିଟିଶ ସାମ୍ରାଜ୍ୟଠାରୁ ଆରମ୍ଭ କରି ବର୍ତ୍ତମାନ ପର୍ଯ୍ୟନ୍ତ ଭାରତୀୟ ଆଇନ ବ୍ୟବସ୍ଥା ସହିତ ଜଡିତ ବିଭିନ୍ନ ଜିନିଷ ପ୍ରଦର୍ଶିତ ହୋଇଛି । ଏହି ସଂଗ୍ରହାଳୟ ଓଡ଼ିଶାର ଆଇନ ବ୍ୟବସ୍ଥାର ବିବର୍ତ୍ତନକୁ ପ୍ରଦର୍ଶିତ କରେ ।

## ଇତିହାସ 
ପ୍ରଥମେ ୨୦୧୭ ମସିହାରେ ଓଡ଼ିଶା ଉଚ୍ଚ ନ୍ୟାୟାଳୟରେ ତଥା ଏହା ଅଧିନସ୍ଥ ଅନ୍ୟାନ୍ୟ ଜିଲା ନ୍ୟାୟାଳୟରେ ଓଡ଼ିଶାର ନ୍ୟାୟିକ ଇତିହାସ ସହ ସଂପୃକ୍ତ ଥିବା ଅନେକ ପ୍ରାଚୀନ ତଥା ବର୍ତ୍ତମାନ ଅବ୍ୟବହୃତ ହୋଇପଡ଼ିଥିବା ଅନେକ ବିରଳ ଜିନିଷଗୁଡ଼ିକର ସଂଗ୍ରହ ତଥା ପ୍ରଦର୍ଶନୀ ପାଇଁ ଏକ ସଂଗ୍ରହାଳୟ ସ୍ଥାପନା ନିମିତ୍ତ ଏକ ନିଷ୍ପତ୍ତି ନିଆଯାଇଥିଲା । ତଦନୁସାରେ ବାରବାଟୀ କିଲ୍ଲା ମଧ୍ୟରେ ଅବସ୍ଥିତ ଓଡ଼ିଶା ପୂର୍ବତନ ମୁଖ୍ୟ ନ୍ୟାୟାଧୀଶଙ୍କ ଐତିହାସିକ ବଙ୍ଗଳାରେ ଏହି ମ୍ୟୁଜିୟମ ସ୍ଥାପନା କରାଗଲା । ୧୨ ନଭେମ୍ବର ୨୦୧୭ରେ ଏହି ମ୍ୟୁଜିୟମକୁ ତତକାଳୀନ ଭାରତୀୟ ସର୍ବୋଚ୍ଚ ନ୍ୟାୟାଳୟର ବିଚାରପତି ଜଷ୍ଟିସ୍‌ ଦୀପକ ମିଶ୍ର ଓଡ଼ିଶା ଉଚ୍ଚ ନ୍ୟାୟାଳୟର ତତକାଳୀନ ମୁଖ୍ୟ ବିଚାରପତି ବିନୀତ ଶରଣ ତଥା ଅନ୍ୟାନ୍ୟ ବିଚାରପତିଙ୍କ ଉପସ୍ଥିତିରେ ଏହାର ଉଦ୍‌ଘାଟନ କରିଥିଲେ ।

ପରବର୍ତ୍ତୀ ସମୟରେ ସଂଗ୍ରହାଳୟର ନବୀକରଣର ଧାରଣା ଓଡ଼ିଶା ହାଇକୋର୍ଟର ମୁଖ୍ୟ ବିଚାରପତି (୨୦୨୩) ଡକ୍ଟର ଏସ୍. ମୁରଲୀଧରଙ୍କଦ୍ୱାରା ପ୍ରସ୍ତାବିତ ହୋଇଥିଲା । ସେ ଏହି ସଂଗ୍ରହାଳୟର ନବୀକରଣ ସଂକ୍ରାନ୍ତ ଏକ ପ୍ରସ୍ତାବ ଓଡ଼ିଶା ସରକାରଙ୍କ ନିକଟକୁ ପଠାଇଥିଲେ । ସଂଗ୍ରହାଳୟର ନବ କାୟାକଳ୍ପ କାର୍ଯ୍ୟର ପର୍ଯ୍ୟବେକ୍ଷଣ ପାଇଁ ଜଷ୍ଟିସ୍‌ ଦେବବ୍ରତ ଦାସ, ଜଷ୍ଟିସ୍‌ ସଂଜୀବ କୁମାର ପାଣିଗ୍ରାହୀ, ଜଷ୍ଟିସ୍‌ ମୃଗାଙ୍କ ଶେଖର ସାହୁ, ଜଷ୍ଟିସ୍‌ ଶଶିକାନ୍ତ ମିଶ୍ର, ଜଷ୍ଟିସ୍‌ ବିରଜା ପ୍ରସନ୍ନ ସତପଥୀ, ଜଷ୍ଟିସ୍‌ ସଞ୍ଜୟ କୁମାର ମିଶ୍ରଙ୍କୁ ନେଇ ଏକ କମିଟି ଗଠିତ ହୋଇଥିଲା । ଏହାର ନବୀକରଣ ପରେ ମୁଖ୍ୟ ବିଚାରପତି ଡକ୍ଟର ଏସ୍. ମୁରଲୀଧରଙ୍କ ଉପସ୍ଥିତିରେ, ନୂତନ ନିର୍ମିତ ସଂଗ୍ରହାଳୟଟି ୨୫ ଫେବୃଆରୀ ୨୦୨୩ରେ ଓଡ଼ିଶାର ରାଜ୍ୟପାଳ ପ୍ରଫେସର ଗଣେଶୀ ଲାଲଙ୍କଦ୍ୱାରା ପୁନଃ ଉଦ୍‌ଘାଟିତ ହୋଇଥିଲା ।

## ସଂଗ୍ରହାଳୟ ସଂପର୍କରେ 
ସଂଗ୍ରହାଳୟରେ ବିଭିନ୍ନ ପ୍ରକାରର ୧୫୦୦ଟି ବସ୍ତୁ ରହିଛି । ଓଡ଼ିଶାର ସ୍ୱାଧୀନତା ସଂଗ୍ରାମୀମାନଙ୍କ ବିଚାର ଏବଂ ଦଣ୍ଡ ସଂପର୍କିତ ଅନେକ ଫାଇଲ୍ ଏବଂ ଫଟୋଗ୍ରାଫ୍ ସଂଗ୍ରହାଳୟର ଅଂଶ । ସଂଗ୍ରହାଳୟର ଗ୍ୟାଲେରୀଗୁଡ଼ିକରେ ଏକ ଫଟୋଗ୍ରାଫିକ୍ ଏବଂ ଗ୍ରାଫିକାଲ୍ ମଡେଲ‌ଦ୍ୱାରା ଆରମ୍ଭରୁ ଏହାର ବିକାଶ ପ୍ରଦର୍ଶିତ ହୋଇଛି ।

### ସଂଗ୍ରହାଳୟରେ ଥିବା କିଛି ଉଲ୍ଲେଖନୀୟ ଜିନିଷ: 
* ଓଡ଼ିଶାର ପ୍ରସିଦ୍ଧ ଓକିଲମାନଙ୍କ ତାଲିକା
* ଲକ୍ଷ୍ମଣ ନାୟକ ଦୋଷୀ ସାବ୍ୟସ୍ତ ମାମଲା
* ମଡେଲ କୋର୍ଟ
* ପୂର୍ବତନ ମୁଖ୍ୟ ବିଚାରପତିଙ୍କ ଫଟୋ
* ବିଚାରପତିମାନଙ୍କଦ୍ୱାରା ବ୍ୟବହୃତ ଅଦାଲତି ପୋଷାକ ଏବଂ ଧାରକ

## ଆଧାର 
ଶ୍ରେଣୀ:ଓଡ଼ିଶା
ଶ୍ରେଣୀ:ଆଇନ
ସୁଶାନ୍ତ ଚାଟ୍ଟାର୍ଜୀ

**ସୁଶାନ୍ତ ଚାଟ୍ଟାର୍ଜୀ** (ଜନ୍ମ ତାରିଖ ୨-୪-୧୯୩୭) ଓଡ଼ିଶା ତଥା କଲିକତା ଉଚ୍ଚ ନ୍ୟାୟାଳୟର ପ୍ରାକ୍ତନ ବିଚାରପତି ।

## ଶିକ୍ଷା ଓ ପେଶା 
୧୯୬୧ ମସିହାରେ ସେ ହାଓଡ଼ା ଜିଲ୍ଲା ଅଦାଲତରେ ଏକ ଆଡଭୋକେଟ୍ ଭାବେ ଓକିଲାତି ପେଶା ଆରମ୍ଭ କରିଥିଲେ । ପରବର୍ତ୍ତୀ ସମୟରେ  କଲିକତା ଉଚ୍ଚ ନ୍ୟାୟାଳୟରେ ଦେୱାନୀ ଏବଂ ସଂବିଧାନ ମାମଲାରେ ଆଇନ ବ୍ୟବସାୟ କରିଥିଲେ । ୧୯୮୬ ମସିହାରେ ୧୭ ଜାନୁଆରୀରେ ସେ କଲିକାତା ଉଚ୍ଚ ଅଦାଲତର ବିଚାରପତି ଭାବେ କାର୍ଯ୍ୟଭାର ଗ୍ରହଣ କରିଥିଲେ ।

୨୫ ଜୁଲାଇ ୨୦୨୪ରେ ୮୭ ବର୍ଷ ବୟସରେ ହାଓଡ଼ାସ୍ଥିତ ବାସଭବନରେ  ସେ ମୃତ୍ୟୁବରଣ କରିଥିଲେ । 

## ଆଧାର 
ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଓଡ଼ିଶା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଶ୍ରେଣୀ:କଲିକତା ଉଚ୍ଚ ନ୍ୟାୟାଳୟର ପୂର୍ବତନ ବିଚାରପତି
ଟାକାଲସିଟୋଲ

**ଟାକାଲସିଟୋଲ (ଇଂରାଜୀ ଭାଷାରେ  Tacalcitol), କୁରାଟୋଡର୍ମ** ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ସୋରିଆସିସ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ, ବିଶେଷ ଭାବରେ ପ୍ଲେକ୍ ସୋରିଆସିସ ରୋଗର । ଏହା ଚର୍ମରେ ଦିନକୁ ଥରେ କିମ୍ବା ଦୁଇଥର ପ୍ରୟୋଗ କରାଯାଏ । 

ପାର୍ଶ୍ୱ ପ୍ରତିକ୍ରିୟାରେ ଚର୍ମ ରାସ ଏବଂ  ଉଚ୍ଚ କ୍ୟାଲସିଅମ ଅନ୍ତର୍ଭୁକ୍ତ ହୋଇପାରେ । କାଲସିପୋଟ୍ରିଓଲର ବିକଳ୍ପ ଭାବରେ ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଲିପିବଦ୍ଧ ଅଛି । ଯୁକ୍ତରାଜ୍ୟରେ ୨୦୨୩ ମସିହାର ଏହାର ୩୦ ଗ୍ରାମର ମୂଲ୍ୟ ୧୩ ପାଉଣ୍ଡ  ଥିଲା ।

## ଆଧାର
ଭାରତ ଭୂଷଣ ରଥ

**ଭାରତ ଭୂଷଣ ରଥ** (ଜନ୍ମ ୩ ଜୁଲାଇ ୧୯୮୩) ଜଣେ ଓଡ଼ିଆ ଭାଷୀ କବି, ପ୍ରାବନ୍ଧିକ ଓ ଗବେଷକ । ସେ ସଂସ୍କୃତ କାବ୍ୟ *ବନବୈଭବମ୍* ପାଇଁ କେନ୍ଦ୍ର ସାହିତ୍ୟ ଏକାଡ଼େମୀ ଯୁବ ପୁରସ୍କାର ପାଇଥିଲେ ।

## ସଂକ୍ଷିପ୍ତ ଜୀବନୀ 
ଭାରତ ଭୂଷଣ ନୟାଗଡ଼ ଜିଲ୍ଲାର କେନ୍ଦୁପଲିଠାରେ ଜନ୍ମଗ୍ରହଣ କରିଥିଲେ । ସେ ତିରୁପତିସ୍ଥିତ ରାଷ୍ଟ୍ରୀୟ ସଂସ୍କୃତ ବିଶ୍ୱବିଦ୍ୟାଳୟରେ ପିଏଚ୍ ଡି କରିବା ସହିତ ସେଠାରେ ସେ ପ୍ରଫେସର ଭାବେ କାର୍ଯ୍ୟ କଲେ । ତାଙ୍କ ମାର୍ଗଦର୍ଶନରେ ଅନେକ ଛାତ୍ର ପିଏଚ୍ ଡି ଓ ଏମ୍ ଫିଲ୍ ଉପାଧି ପ୍ରାପ୍ତ ହୋଇଛନ୍ତି । ସେ ଉଭୟ ସଂସ୍କୃତ ଓ ଓଡ଼ିଆ ଭାଷାରେ କାବ୍ୟକବିତା, ପ୍ରବନ୍ଧ ଓ ଆଲୋଚନା ଲେଖିଛନ୍ତି ।

## ରଚନାବଳୀ 
### ଓଡ଼ିଆ 
* *ଲଳିତା (ଉପନ୍ୟାସ)*
* *ଶ୍ରୀନୀଳମାଧବ ଓ ଶ୍ରୀଜଗନ୍ନାଥ (ଆଲୋଚନା)*
* *ଶ୍ରୀଜଗନ୍ନାଥଙ୍କ କଥା*
### ସଂସ୍କୃତ 
* *ଶ୍ରୀ ଦୟାନନ୍ଦ ଚରିତ ମହାକାବ୍ୟସ୍ୟ ଆଳଙ୍କାରିକ ପର୍ଯ୍ୟାଲୋଚନମ୍*
* *ସମସାମୟିକ ସମାଜେ ସଂସ୍କୃତମ୍*
* *ବନବୈଭବମ୍ (କାବ୍ୟ)*
* *ପୁତ୍ର୍ୟା: ଋଣମ୍ ଆନୀୟ*
* *ଯୋଗ ବିଜ୍ଞାନମ୍*
## ପୁରସ୍କାର ଓ ସମ୍ମାନ 
* କେନ୍ଦ୍ର ସାହିତ୍ୟ ଏକାଡ଼େମୀ ଯୁବ ପୁରସ୍କାର ସଂସ୍କୃତ କାବ୍ୟ 'ବନବୈଭବମ୍'
* ବାଳ କବି ପୁରସ୍କାର
* ଆର୍ଷ ବିଦ୍ୟା ଭାରତୀ ସମ୍ମାନ
* ବ୍ୟାସ କବି ସମ୍ମାନ
## ଆଧାର
ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ନୟାଗଡ଼ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ସାହିତ୍ୟିକ